17.01.2019 19:32 0 36\nЎзбекистон Республикаси Президенти Шавкат Мирзиёев Ҳиндистон Республикаси Бош вазири Нарендра Модининг таклифига биноан 17 январь куни амалий ташриф билан Ҳиндистоннинг Аҳмадобод шаҳрига келди. Бу ҳақда «ЎзА» хабар берди.\nАҳмадобод халқаро аэропортида олий мартабали меҳмонни Ҳиндистон Республикаси расмий доиралари вакиллари кутиб олди.\nДавлат раҳбари 18 январь куни Гужарат штати маркази Гандинагар шаҳрида ўтадиган «Жўшқин Гужарат – 2019» IX халқаро инвестиция саммитида иштирок этади.\nАввал хабар қилинганидек, Президент саммит ялпи сессиясида нутқ сўзлайди. Шунингдек, Бош вазир Нарендра Моди билан Ўзбекистон – Ҳиндистон ҳамкорлиги, халқаро ва минтақавий сиёсатга доир долзарб масалалар юзасидан музокаралар ўтказади.\nБош вазир Нарендра Моди ташаббуси билан Гандинагар шаҳрида 2003 йилдан буён ўтказиб келинаётган «Жўшқин Гужарат» саммити минтақадаги энг йирик халқаро форум ҳисобланади. Унда давлат ва ҳукумат раҳбарлари, вазирлар, халқаро ташкилот ва трансмиллий корпорациялар раҳбарлари, етакчи таҳлилчилар, экспертлар қатнашади.\nПрезидент Шавкат Мирзиёев «Жўшқин Гужарат – 2019» халқаро инвестиция саммитида Марказий Осиё мамлакатларидан асосий меҳмон, шунингдек, Ҳиндистон ҳамкори сифатида иштирок этади.\nАнъанага кўра, глобал иқтисодиётни ривожлантириш, савдо соҳасидаги шерикликни кенгайтириш, инвестициялар жалб қилиш, илғор технологиялар ва билимлар алмашишга доир долзарб масалалар форум иштирокчилари диққат марказида бўлади.\nШавкат Мирзиёев Ҳиндистон Жўшқин Гужарат – 2019\nҲуқуқ 21/11, 09:03\nЎзбекистон ва Ҳиндистон ички ишлар вазирларининг учрашуви


Хайрулла Саъдиев янги лавозимга тайинланди » Muzlik.uz - O‘zbekiston yangiliklari\nЎзбекистон халқ артисти, кино ва театр актёри Хайрулла Саъдиев жамоатчилик асосида Ўзбекистон Киноарбоблари ижодий уюшмаси раисининг маслаҳатчиси этиб тайинланди. Бу ҳақда ЎзА хабар бермоқда. Хайрулла Саъдиев 1940 йили Тошкентда актёр Ҳабиб Саъдиев оиласида туғилган. Ўз фаолиятини театр саҳнасидан бошлаб, 1990 йилда СССР халқ артисти унвони билан мукофотланган. Шунингдек, 2005 йили «Меҳнат шуҳрати» ордени билан тақдирланган. Унинг укаси Ёдгор Саъдиев ҳам таниқли кино ва театр актёри ва режиссёр. Хайрулла Саъдиев меҳнат фаолиятини «5-студия» билан давом эттирмоқда. У кичик киносеварларнинг «Зумраша» журнали бадиий раҳбари ҳам ҳисобланади.


Киевда ЕИ-Украина саммити бошланди\nЕвропа Иттифоқи етакчилари 27 апрель куни Киевда Украина Президенти Петро Порошенко билан саммитга тўпланди. Музокараларда асосий диққат февраль ойида имзоланган Украина шарқида сулҳ ўрнатилишини кўзда тутувчи Минск келишувларининг аҳволига қаратилади.\nПорошенко саммит олдидан ЕИ расмийлари "Украина ва унинг Европага интеграцияси тўғрисида кучли мужда" юборишларига умид билдирди. ЕИ Президенти Дональд Туск Порошенкога мурожаат қилиб, Укараинанинг "қудратли душмани" бўлса-да, унинг "кўплаб дўстлари бор", дея таъкидлади.\nМузокараларда асосий диққат февраль ойида имзоланган Украина шарқида сулҳ ўрнатилишини кўзда тутувчи Минск келишувларининг аҳволига қаратилади. Ўзаро келишмовчиликлар битимнинг сиёсий шартлари амалга тадбиқ этилишини шубҳа остига қўймоқда. 26 апрель куни Украина ҳарбийлари айирмачилар уюштирган ҳужумда бир аскар ҳалок бўлгани ва етти нафари жароҳатлангани ҳақида хабар қилишди.\nЕИ-Украина саммити ўтган йили россияпараст президент Виктор Янукович ағдарилиши ортидан икки томон ўртасида Ассоциация Келишуви имзоланганидан бери биринчи марта ўтказилмоқда.\nТомонлар Украинадаги иқтисодий ва сиёсий ислоҳотлар аҳволи ҳамда президент Порошенконинг Европа тинчлик кучлари ўт очишни тўхтатишга амал қилинишини кузатишларига доир сўровини ҳам муҳокама қилади.


УЙҚУ КЎНГИЛСИЗЛИКЛАРНИ УНУТИШДА ЁРДАМ БЕРАДИ - 29 Апреля 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Апрель » 29 » УЙҚУ КЎНГИЛСИЗЛИКЛАРНИ УНУТИШДА ЁРДАМ БЕРАДИ\nТасаввур қилинг, кундузими, кечки пайтми бошингиздан кўнгилсиз бир ҳодиса ўтди. Сиз оғир вазиятда қолдингиз. Шунинг дастидан қаттиқ асабийлашдингиз. Имкон борича шу ёқимсиз лаҳзалар тезроқ йўқ қилинишини истамоқдасиз. Ана шу ишда уйқу ёрдам беради. Одам уйқуга кетгач, мия барча кўнгилсиз вазиятларни жой-жойига қўя олади. Хотира учун жавобгар тўқималарни ҳам оддийроқ айтганда, тарбиялаб қўяди. Афсуски, уйқусизликдан азобланадиганлар бу ёрдамдан маҳрум. Улар ёқимсиз вазиятларни унута олмай қийналишади. Голландия олимлари шу мавзуда ўтказган тадқиқотлар натижаларидан келиб чиқиб айтишмоқдаки, агар уйқусизликка дучор бўлган одамнинг бошига кутилмаганда шундай ёқимсиз иш тушса, қандай йўл билан бўлмасин ухлаш пайига тушиши лозим экан. Бу организмнинг, биринчи навбатда асаб тизимининг панд емаслигини таъминларкан.


«Манчестер Сити» ва «ПСЖ» судда ғолиб чиқа оладими?\n21 ноябрь, 2018, 10:05\nТеглар:Манчестер Сити | ПСЖ\n«Манчестер Сити» ва «Пари Сен-Жермен» клублари УЕФАнинг дастлабки молиявий фейр-плей қоидалари билан 2014-йилда тўқнаш кела бошлади.\nGoal нашри катта молиявий қудратга эга «Манчестер Сити» ва «ПСЖ»ларнинг УЕФАнинг молиявий фейр-плей қоидаларини бузганлигини бекор қилишга эришишда қандай имкониятлари борлигини билиш учун спорт бўйича ҳуқуқшуносларнинг фикрлари ва хулосалари билан қизиқди.\n«Манчестер Сити» ва «Пари Сен-Жермен» клублари УЕФАнинг дастлабки молиявий фейр-плей қоидалари билан 2014-йилда тўқнаш кела бошлади. Бундай ҳолат ҳануз икки томон ўртасидаги зиддиятларга сабаб бўлиб келмоқда. Мухлслар ва қонун вакиллари ушбу курашда УЕФА ютқазишини башорат қилмоқда. Хўш ушбу ҳолатга жиддий назар солсак, нималарни кўришимиз мумкин.\nМФП (Молиявий фейр-плей) га қарши иш\nБир қанча қонуншунослар УЕФАнинг Молиявий фейр-плей қоидалари судда ноқонуний деб топилиши, мумкин экан. 2014-йилда Economic Policy журналида эълон қилинган мақолада Томас Питерс ва Стефан Шимански МФП «мусобақани чеклаб қўйиши мумкин, чунки у ташқаридан инвесторни жалб қиладиган анъанавий йирик жамоаларни қийин аҳволга солиб қўяди.»\nСэлфорд Университетида Спорт саноати бўйича профессор Симон Чадвик ҳам МФП га қарши ўз фикрларини билдирди.\n«МФП каттароқ жамоаларнинг ўзини тутишларини тартибга солиш учун ечим сифатида пайдо бўлган. Шунга қарамай, бу ўн йиллар аввал ушбу саноат ичидагиларнинг розилигига сабаб бўлиши мумкин эди. Аммо ушбу ўн йиллик ичида дунё сезиларли ўзгарди. Баъзи клублар МФП ни ўзларига маъқул ечим деб топмаяпти.» – дея ўз фикрларини билдирди.\nДемак, клублар МФП га қарши судда тортишиб кўришлари мумкинми?\nGoal нашри молия, иқтисод, профессионал спорт жамоалари бошқаруви бўйича эксперт доктор Роб Уилсондан «Сити» ва «ПСЖ»лар УЕФА билан МФП борасида судда тортишишлари мумкинлигини сўради. «Ушбу саволни жавоби – ҳа.»\n«Ўйлашимча, «Ман. Сити» ва «ПСЖ» дастблаб бу қоидаларга рози бўлаётганида ушбу қоидаларни Европа Суди орқали муаммоларни ҳал қилишлари мумкинлиги сабаб қўшилишган.»\n«Агарда Football Leaks тарқатаётган хабарлари тасдиқланса УЕФАнинг санкция қўллаш позицияси анча кучаяди, аммо бу ҳолатда «Сити» ва «ПСЖ» ҳам МФП нинг қонунийлиги борасида судга арз қилишлари, шубҳасиз.»\nДаъвогарлар МФП қоидалари Европа мусобақа қонунини бузаётганини аргумент сифатида кўрсатишлари мумкин, чунки бу 101-моддага зид, ёки УЕФА 102-моддага зид равишда устунлик қилувчи позициясини бузмоқда.\nМусобақа бузилиши борасида Европа ҳуқуқи бўйича мутахассис Доктор Борха Гарсия ҳам айни фикрда собит: «Агар кимдир кўп пул инвестиция қилишни истаса бу қоидалар рухсат бермайди. Айнан шу қонуний даъво қилишга асос бўла олади.»\nБунинг учта воситаси бор: Европа Комиссияси орқали, миллий суд ёки миллий мусобақа органлари орқали буни амалга ошириш мумкин.\n«Европа Комиссияси бу вазифани олиши шубҳа қиламан» – дейди яна бир эксперт доктор Ван Ромпуй. «Улар ўз позициясини аниқ қилиб олишади. Агарда янги даъво келиб тушса уни рад қилиш учун бирорта сабаб ўйлаб топишади.»\n«Энг яхшиси миллий судга мурожаат қилиш бўлади. МФП санкцияларига учраган ҳар қандай клуб арбитражга юзланиши мумкин.»\nОлдин бунга ўхшаган ҳолатлар бўлганми?\nThe International Sports Law Journal журналида Кристофер Фланаган чоп қилган мақоласида у бельгиялик агент Даниель Стриани ва турк клуби – «Галатасарой»ларни намума қилиб келтиради.\nБироқ барчаси омадсиз якунланган.\n2013-йилда Стриани Европа Комиссиясига МФП қоидалари ЕИ мумобақа қонунини, бузаётганлиги билан даъво қилиб чиқади, у ЕИ нинг асосий нормалари – инсон, капитал ва хизматларнинг эркин ҳаракатланишига тўсқинлик қилаётганини тилга олади.\nСтрианининг далиллари орасида МФП трансферлар сонининг кескин камайишига, клуб рўйхатдан ўтказиши мумкин бўлган футболчилар сонини камайишига олиб келганлиги эди.\nБироқ унинг даъвосини Европа Комиссияси «манфаатларини қонунийлаштириб олишга бўлган шубҳалар бор» дея рад қилди.\n«Галатасарой» эса 2016-йилда МФП қоидаларини бузганлиги учун Европа мусобақаларида иштирок этишдан маҳрум қилиниши ортидан Спорт арбитражи судига мурожаат қилганди. Турк клуби Стриани каби МФП қоидалари Европа мусобақаси қонунининг 101 ва 102-моддаларини бузаётганлиги билан изоҳлаганди.\nБироқ спорт арбитраж суди МФП тилга олинган моддаларни бузмаган деб топганди.\nБироқ шу йил аввалида «Милан» Европа Лигасида иштирок этиш ҳуқуқини Спорт арбитраж судига мурожаати ортидан тиклаб олганди. САС МФП «Милан»га таъқиқ қўйишда ноҳақ деб топганди.\nКўриб турганимиздек, МФП бўйича УЕФА билан судда ютган ва ютқазган ҳолатлар бўлган. «Манчестер Сити» ва «ПСЖ» иши эса анча қизиқарли ва жиддий кечиши аниқ. Уларнинг ғалабасига айрим кичик деталларгина ёрдам берса ажабмас. Аммо бу билан улар МФП санкцияларидан омон қолишини ҳам англатмайди.


16:43 17.05.2017 (Янгиланган 18:38 17.05.2017) Ҳавола олиш\nИнтернет - охирги 50 йил давомида инсоният яратган энг буюк кашфиётлардан бири бўлди. Олдинги замонларда бирор маълумот ёки билим ўрганиш учун одамлар минглаб китоб варақларини излаши, юз ёки минг километр йўл босиши, бир неча йил умр сарфлаши керак бўлар эди. Бугун эса - қидирув тизимига тўғри сўров киритилса бас.\nTOШКЕНТ, 17 май — Sputnik. Бугун Интернет туғилган куни, 1991 йилнинг 17 майида WWW стандарти (Word Wide Web) – ягона халқаро стандарт деб тан олинган. Албатта, ўша вақтда Интернетнинг инсоният ҳаётини қай даражада ўзгартириб юборишини ҳеч ким тасаввур ҳам қила олмаган…\nЕвропа ядровий изланишлар кенгаши олими Тим Бернес-Ли бир неча йил давомида ўша вақтда мавжуд компьютерлар орасида алоқа қилиш протоколларини бирлаштириб, ягона тизим яратиади. Айнан Тим Бернс бугунги Интернетнинг учта устуни: HTTP — маълумот алмашиш протоколи, URI, URL – веб сайтлар адреси идентификатори ҳамда HTML – сайт ясаш дастурлаш тилини ўйлаб топган.\nАслида компьютерлар орасида бундан олдин ҳам тармоқ мавжуд бўлган ва у мавффақиятли фаолият юритиб келган. Лекин унинг номи ҳам мақсадлари ҳам бутунлай бошқача бўлган.\nАҚШда 1961 йилда пайдо бўлган биринчи компьютер тармоғи — ARPANET, ҳарбий мақсадлар йўлида яратилган бўлиб, у мамлакатнинг турли шататларида жойлашган Мудофаа вазирлиги компьютерларини бири бири билан боғлаб турган. Кейинчалик ушбу тармоққа NATO таркибига кирувчи бошқа мамлакатлар ҳам қўшилган.\nARPANET — тармоғининг асосий хусусияти – ҳар бир компьютер бир-бири билан бир неча улаш марказлари (сервер) орқали боғланган бўлиб, тармоқнинг ҳатто ярми компьютерлари ишдан чиқса ҳам, компьютерлар ўзаро алоқани йўқотмаган. (Совуқ уруш йилларида, ҳарбийлар ҳар дақиқада ядро ҳужуми бошланишига тайёр бўлишга ҳаракат қилишган)\nИнтернетнинг айнан шу хусусияти туфайли, бирор саҳифани бугунги кунда ҳам тўлиқ блокировка қилиш осон эмас.\nWeb (инглиз тилида) — ўргимчак уяси дегани. Ҳақиқатдан ҳам, бугунги кунда Интернет бутун дунёни минглаб иплар билан чулғаб олган ўргимчак уясини эслатади. Дунё аҳолисинг ярмидан кўпи, 3,7 млрди ундан фойдаланади. Интернетнинг 50 % фойдаланувчилари — Осиё қитъасида жойлашган, Европада —17 %, Лотин америкасида – 10 %, Африкада 9,3%, Шимолий америкада – 8,5 %, Яқин Шарқда – 3,8 % ва Австралияда – 0,7.\nИнтернет тармоқлари кўриниши\nИнтернет фойдаланувчилари сони бўйича етакчи 10та мамлакатлар қўйидагилар: Хитой – 721 млн киши, Ҳиндистон (462 млн), АҚШ (286 млн), Бразилия (139 млн), Япония (115 млн), Россия (102 млн), Нигерия (86 млн), Германия (71 млн), Буюк Британия (60 млн), Мексика (58 млн).\nДунёндаги интернет серверларнинг 41 % — АҚШ ҳудудида жойлашган. Интернетда чоп этиладиган маълумотларнинг 51 % — инглиз тилида. Рус тили – интернетнинг энг тез ўсиб бораётган тили ҳисобланади.\n2016 йилги статистика маълумотларига кўра, Ўзебкистонда Интернет фойдаланувчилари сони 15,5 млн кишини ташкил қилади ва ҳар йили ўртача 6 %га ўсиб бормоқда. Ушбу кўрсатгич бўйича Ўзбекистон дунёда 37 ўринда, МДҲ мамалкатлари орасида Россия ва Украинадан кейин учинчи ўринда.


Тошкентда тўрт болали аёл икки эркакка иккинчи хотин бўлди. «Кундош» эрлар бир-биридан бехабар бўлган - 17 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Сентябрь » 17 » Тошкентда тўрт болали аёл икки эркакка иккинчи хотин бўлди. «Кундош» эрлар бир-биридан бехабар бўлган\nТошкент шаҳрида истиқомат қилувчи тўрт болали аёл саккиз ой давомида икки эр билан яшаган — эркаклар бир-бири билан кундош эканидан бехабар бўлган. Бу ҳақда Facebook фойдаланувчиси Мусанниф Адҳам пост қолдирган; эркаклар ва уларнинг саккиз ойлик рафиқаси исмлари маълум, бироқ ошкор этилмайди.\nҚайд этиш жоиз, бу бўлган воқеа сўнгги кунларда Facebook’нинг ўзбек сегментидаги айрим гуруҳларида энг кўп муҳокама қилинаётган мавзулардан бири бўлиб турибди.\nБир солиҳ киши кўп болали, эри ўлган, бева аёлга иккинчи хотин сифатида уйланганди. Мақсад: етим болаларни кафолатга олиш, онасига фарзандлари тарбиясида кўмаклашиш. Бир ойча аҳил яшашди, эр муҳтожликка учраган оиланинг барча эҳтиёжларини қоплади — янги уйланган аёлини, унинг болаларини даволатди; ўзининг уйида бўлмаган маиший жиҳозларни олиб берди; бу оила ижарада яшаётгани учун ватанли бўлиб қолсин дея янги қурилаётган уйлардан бирини сотиб олишга шартнома тузиб қўйди; болаларга янги ва қимматбаҳо кийимлар олиб бериб, ўз фарзандларидан ҳам аъло шароит қилиб берди; хуллас, бир сўз билан айтганда бир оила учун керакли бўлган барча ишни ортиғи билан бажарди.\nАммо… Ҳаммаси кейин бошланди: йиллар давомида рўшнолик кўрмаган аёл ўзгарди, эри билан ҳар турли майда-чуйда нарсалар хусусида жанжаллаша бошлади. Бунда балки эрнинг ҳам айби бордир — фақат бир томонни эшитиб хулоса қилиш тўғри эмас, бироқ воқеалар ривожи ғалати кечганидан бир тўхтамга келса бўлади.\nЯқин 10 кун ичида яна бир иш бўлди: арзимаган нарсадан жанжал чиқарган аёл тун ярмида эрдан уйдан чиқиб кетишни талаб қилди. У чиқиб кетаётганида эса ошпичоқни вена томирига тираб, ўзини ўлдириш билан таҳдид қилиб, яна бир ўйин кўрсатди, орада эрдан нечанчи мартадир талоқ ҳам сўради. Бу машмашалардан тоқати тоқ бўлган эр аёлни шу ҳолатда ташлади-да, ўзига келиб, қилган ишлари хусусида ўйлаб олиши учун бир неча кунга уйни тарк этди. Чиқиб кетишидан олдин оиланинг камида икки ҳафталик рўзғорини бутлаб қўйганди.\nЖанжаллардан тин олиб, энди хотиржам нафас ола бошлаган эрни ўша аёл билан ижарада турадиган маҳаллага чақиришди. Борса, ички ишлар ва миллий гвардия ходимлари эшик олдида турибди. Ҳар куни бир ўйин кўрсатишга ўрганган аёл милиция чақириб, «Фалончи мени урди», деб эрининг устидан ёзиб берибди. Аёл ўз гапини исботлаш учун милиция ходимига эрининг кўз олдида кийимининг этагини елкасигача кўтариб кўрсатди. Эр номус ва таҳқирдан тамом бўлди, шу ҳолатни кўргунча ҳатто қамалишга-да рози эди. Аммо ички ишлар ходимлари ҳам вазиятни тушунадиган одамлар экан, эрни ўзлари билан бўлимга олиб кетишди-ю, «Ўзи қийналиб яшаб юрган, кўп болали аёл бўлса, шаллақилик қилишга бало борми?», — деб энсалари қотганча азбаройи анави аризани ёпиш учун эрга нисбатан маъмурий баённома тузиб, қўйиб юборишди.\nЭр энди бу оиладан бутунлай ажрашиш, узилиш қарорига келди. Бироқ ҳали олдинда бундан баттар машмашалар бор экан. Милиция можаросидан икки кун ўтиб анави аёлнинг етим болалари суратини ижтимоий тармоққа қўйганди, нотаниш бир киши унга алоқага чиқди: «Нима қилиб менинг болаларимнинг суратини тарқатиб юрибсиз? Буларнинг онасига мен уйланганман-ку!».\nСолиҳ деб билинган киши бу гапдан даҳшатга тушди. Тезда ўша одам билан боғланди, учрашишди. Маълум бўлдики, у содда, камсуқум ва дунёга эътиборсиз деб билиб, шу ҳислатларига ҳаваси қилиб, етим болаларини тарбияламоқчи бўлиб уйланган аёл аслида 8 ойдан бери бошқа одамнинг никоҳида экан! Бировнинг никоҳидаги аёлга уйланибди!\nЎзини хокисор, беозор қилиб кўрсатган аёл на никоҳгача, на никоҳ жараёнида бир оғиз «Менинг бошимда эрим бор», демабди. Аксинча, ҳали никоҳи бузилмаган эрига бу одамни укаси сифатида таништирибди. Шу тарзда буниси бўлмаганда униси, униси бўлмаганда буниси билан яшашни бошлабди…\nБуёғига ёзиш қийин. Мусибат устига мусибат…\nШундай таҳқирга чидаш, сабр қилиш имкони борми?! Биз эса воқеликдан бехабар фақат бир томонга панд-насиҳат қиламиз, маломатга тутамиз…


Эксперт: пандемия туфайли юзага келган инқироз ЕОИИ мустаҳкамлиги синови\n17:18 04 Июл 2020\n18:43 31.03.2020 (Янгиланган 18:47 31.03.2020) Ҳавола олиш\nАгар ЕОИИ ўзининг иқтисодий мақсадга мувофиқлигини аниқ қадамлар билан исботлай олса, унда бу бирлашманинг келажаги бор.\nУч мамлакат - Россия, Грузия ва Арманистон ташаббуси билан очилган "яшил" йўлак, шубҳасиз, мавжуд иқтисодий инқирозни енгиш йўлидаги аниқ қадамдир.\nМаълумот учун: Грузия ҳарбий йўли Арманистонни Россия билан боғлайдиган ягона қуруқлик йўли бўлиб қолмоқда. Умуман олганда, "Юқори Ларс" назорат-ўтказиш пунктига муқобил саккизта йўналиш мавжуд, улардан иккитаси Эрон орқали ҳаво йўли, темир йўл ва тўртта автомобил йўллари мавжуд. Бироқ, қуруқликдаги йўллар сиёсий сабабларга кўра ёпиқ.\nSputnik Арманистонга берган интервьюсида сиёсатшунослик фанлари номзоди, МГИК тарих кафедраси доценти Артур Атаев Грузия темир йўлининг арман юк ташувчиларига Батуми, Поти ва Тбилисидан Арманистон ва Марказий Осиёга контейнер транзитини амалга ошириш таклифи нима билан қизиқтириши мумкинлиги ҳақида гапирди.\nКоронавирусга қарамай товарларнинг ҳаракати давом этмоқда. Бу иқтисодий жиҳатдан ушбу йўл муҳим аҳамиятга эга эканлигини кўрсатмоқда.\nГрузия компанияси ушбу хизматлар рақобатбардош нархларда тақдим этилишини таъкидлади.\nАмалиёт шуни кўрсатадики, ЕОИИ ЕИдан кўра жозибалироқдир. Чунки иккинчиси кўпроқ жуда кўркўрона лойиҳа бўлиб, реал шароитда унинг муваффақиятсизлигини кўрсатди.\nЕОИИ Ўзбекистон каби давлатлар учун жозибалидир, деб ҳисоблайди эксперт.\n"Ўзбекистон парламентининг қуйи палатаси ЕОИИ қўшилиш имкониятини кўриб чиқмоқда. Биз Кавказ иқтисодий минтақасидаги реал иқтисодий суръатлар бошқа минтақада, хусусан, Марказий Осиёда иқтисодий интеграцияни ривожлантириш учун қандай имкониятлар яратаётганини кўриб турибмиз."\nЭслатиб ўтамиз, куни кеча Ўзбекистоннинг экспорт маҳсулотлари жойлаштирилган контейнер поезди "Боку-Тбилиси-Карс" транскавказ йўлаги орқали Туркияга жўнатилди.\n“Ўзбекистон темир йўллари” акциядорлик компанияси бундай юкларни ҳар ҳафта Россия, Европа Иттифоқи давлатлари, Хитой ва бошқа мамлакатларга ташиш режалаштирилаётганини маълум қилган.


«Тошшаҳартрансхизмат» собиқ раҳбари янги лавозимга тайинланди\n«Давергеодезкадастр» қўмитаси тизимида янги лавозим тайинловлари амалга оширилди. Бу ҳақда қўмита хабарида айтилган.\nҚайд этилишича, Моҳирхўжа Камолхўжа ўғли Валиев Давлат кадастрлари, геодезия ва картография миллий маркази директори этиб тайинланди. У бунга қадар «Тошшаҳартрансхизмат» АЖ бошқарув раиси лавозимида ишлаб келган.\nЎткир Ҳотамович Имомқулов Давлат геодезия назорати инспекцияси директори этиб тайинланди. Ў.Имомқулов бунга қадар Давлат кадастрлари, геодезия ва картография миллий маркази директори в.в.б. лавозимида ишлаб келаётган эди.\nЖўрабек Норпўлатович Муродов Давлат картография-геодезия фонди директори этиб тайинланди. Ж.Муродов бунга қадар Давлат кадастрлари, геодезия ва картография миллий маркази ўқув маркази бошлиғи лавозимида ишлаб келаётган эди.\nШуҳрат Меҳрибонович Бобомуродов Тупроқшунослик ва агрокимё илмий-тадқиқот институти директори этиб тайинланди. Ш.Бобомуродов бунга қадар Давергеодезкадастр қўмитасининг Ердан фойдаланиш ва уни муҳофаза қилишни назорат қилиш бошқармаси Ер мониторинги ва тупроқ унумдорлигини ошириш бўлими бошлиғи лавозимида ишлаб келган.


КУН УЗ – Page 20 – Узбекистон янгиликлари KUN.UZ\nМутахассислар бириктирувчи тукима ва антиоксидантлар манбаи хисобланувчи, овкат хазм килишни яхшиловчи, озишда ёрдам берувчи ва сурункалик касалликлар хавфини камайтирувчи озик-овкат махсулотини маълум килишди. Бундан ташкари, тадкикотларнинг курсатишича, бу махсулот кондаги холестерин микдорини камайтиришда хам ёрдам берар экан. Гап сули хакида бормокда. Health.News нашрининг хабар беришича, Саудия Арабистони ва Миср олимлари сули …\n2017 йил апрелида Петербург метросида портлаш руй берган: 15 киши халок булиб, яна 100 киши жарохатланганди. Икки ярим йил вакт утиб суд ушбу ходисада айбланган 11 кишига хукм укиди – уларга 19 йиллик камокдан умрбод камоккача булган жазолар тайинланди. Судланганлардан хеч бири узига куйилган айбловни тан олмади. Шохиста Каримова ва …\nЖорий йилнинг 9 ойи мобайнида вояга етмаганлар томонидан 479та жиноят содир этилган. Бу хакда Ички ишлар вазири уринбосари Рустам Хотамов Олий Мажлис Сенатининг йигирма туртинчи ялпи мажлиси олдидан парламент юкори палатасининг Мудофаа ва хавфсизлик масалалари кумитасида утказилган йигилишда маълум килди. Рустам Хотамов Вазир уринбосарининг таъкидлашича, ижтимоий кумакка мухтож, фарзанд тарбиясига …\n29 ноябрь куни Тошкентда Марказий Осиё давлатлари рахбарларининг иккинчи Маслахат учрашуви булиб утди. Унда Узбекистон президенти Шавкат Мирзиёев, Козогистоннинг биринчи президенти Нурсултон Назарбоев, Киргизистон президенти Сооронбой Жээнбеков, Тожикистон президенти Эмомали Рахмон ва Туркманистон президенти Гурбангули Бердимухамедовлар иштирок этди. Давлат рахбарларининг учрашувлари Биринчи булиб 28 ноябрь куни Туркманистон президенти Гурбангули Бердимухамедов …\nСтраница 20 из 209« Первая...101819202122»304050...Последняя »\nМосква билан Тошкент уртасида Узбекистонда АЭС куриш тугрисида битим имзоланди\nУзбекистонда “Киргизистон маданияти кунлари” булиб утди\nБМТ Тожикистонни бокираликни текширишни такиклашга чакирди\nБиз шуни кутганмидик? — Текстил ва тикув-трикотаж саноати ислохоти лойихасининг яроксизлиги хакида


MUIC Инновацион маркази директори ўзгарди – Газета.uz\nMUIC Инновацион маркази директори ўзгарди\nФарҳод Ибрагимов Mirzo Ulugbek Innovation Center Инновацион маркази директори лавозимини тарк этди. Унинг ўрнига Нодир Деҳқонов тайинланди.\nLotinchada 3 декабр 2018, 11:12 Иқтисодиёт Технологиялар\nФарҳод Ибрагимов Mirzo Ulugbek Innovation Center Инновацион маркази директори лавозимини тарк этди, дея хабар қилди «Газета.uz"нинг ҳукуматдаги ахборот манбаси. Марказни 2017 йил 1 декабрдан буён бошқариб келаётган Фарҳод Ибрагимов ноябрь ўрталарида лавозимини тарк этган эди, бироқ MUIC мазкур ахборотни рад этди. Марказга Нодир Деҳқонов директор этиб тайинланди.\nMUIC марказидаги ахборот манбаси маълумотларига кўра, марказда кадрлар таркиби тарқатиб юборилган, Фарҳод Ибрагимов эса АКТ вазирлиги тузилмасида ишлашни бошлаган. MUIC матбуот хизмати ўзгаришлар юзасидан изоҳ бермади.\nЎзбекистон президенти Шавкат Мирзиёевнинг 2017 йил 30 июндаги фармони билан ташкил этилган Мирзо Улуғбек номидаги Инновация марказининг мақсади иқтисодиёт соҳаларига ахборот-коммуникация технологияларини кенг жорий қилиш, илм-фан, таълим ҳамда ишлаб чиқариш жараёнларини марказлаштириш, ахборот технологиялари маҳсулотлари ишлаб чиқувчилари ва буюртмачиларига қўшимча имтиёзлар, преференцияларни тақдим этишдан иборат. Унинг келгусидаги режалари номаълум. Айни пайтда АКТ вазирлиги ҳузурида Ҳиндистон билан ҳамкорликда Дастурлар ва инновацион маҳсулотлар технопарки ташкил этилмоқда.


DataLife Engine > ������ ��� ������ > Орол денгизи қуриса ҳам тарк этмаган инсонлар\n������� > Breaking news / Жамият > Орол денгизи қуриса ҳам тарк этмаган инсонлар\n7-06-2021, 14:31. ���������: Admin\nФото: Орол денгизининг ҳозирги ҳолати\nОҳирги 40-45 йил давомида Орол денгизи сатҳи 22 метрга пасайиб кетди, акватория майдони 4 мартадан зиёдга камайди, сув ҳажми 10 бараваргача (1064 куб км дан 70 куб км) камайди, сув таркибидаги туз миқдори 112 г/л гача, Оролнинг шарқий қисмида эса 280 г/л гача етди. Орол денгизи деярли "ўлик” денгизга айланди. Қуриб қолган туби майдони 4,2 млн. гектарни ташкил этиб, туташ ҳудудларга чанг, қум-тузли аерозолларини тарқатиш манбаига айланди. Бу ерда ҳар йили атмосфера ҳавосига 80 дан 100 млн. тоннагача чанг кўтарилади. Шу билан бир вақтда, Амударё ва Сирдарёнинг делталарида ерларнинг таназзулга учраши ва чўллашиш суръатлари ҳам ўсиб бормоқда. Бу статистика инсонни қўрқитади. Аммо бу холатни инсон ўз кўзи билан қўрмагунча холатни борича англай олмас экан. Шундай экан унинг инқирозини кўзи билан кўрмаган инсон тасаввур қила олмайди. Четдан қараганда бир муаммодек туюлган Орол инсониятнинг, бутун дунёнинг фожеаси хисобланади. Бир гурух журналистлар билан ушбу минтақага медиа-турга йўл олганимда холатнинг асл моҳиятини англаб етмаган эдим. Сувсизлик, инсонларнинг кўчиб кетиши бу холатлар инсонни таъсирлантирмай қолмайди. Орол денгизининг бугунги холатини ўрганиш учун бир гуруҳ журналистлар Қорақалпоғистонга йўл олдик. Сафаримиз давомида орол денгизи қуриб бораётган бўлсада аммо инсонлар тарк этмаган манзиллар бизни қизиқтирди. Шу холатда ҳам туғилган масканини тарк этмай яшашга куч топаётган инсонларни кўриб ёзмасликнинг иложи йўқ эди.\nМўйноқ тарихида ҳали бунақаси бўлмаган...\nСафаримиз давомида Мўйноқда бўлганимизда аҳолидан интервью олмоқчи бўлдик. Кимдан сўрамайлик барча бир манзилни бизга айтишди. Бу ерларда кичик бир дўкон бўлиб, у ерда меҳнати билан барчани ҳурматини қозонган бир опа бор дея Бибижон ая томон йўналтиришди. Шу атрофдаги аҳоли доим маҳсулот харид қиладиган дўкон эгаси билан суҳбатлашайлик дея биз ҳам шу томонга йўл олдик. Аммо Мўйноқ тарихида ҳали бўлмаган “Такси Мўйноқ” фирмасини очиб, фаолиятини йўлга қўйиб, 22 нафар инсонларни бандлигини таъминлаган ишни кўзини биладиган аёл билан танишишни ва кўришишимизни ўйламаган эдик. Суҳбат давомида опа умр йўли саҳифалари ҳақида қисқа бўлсада бизга сўзлаб берди. Меҳрли, нозиқ қалбли ороллик аёл тақдирига жамоамиз билан назар ташладик. Мақолам қахрамони “Такси Мўйноқ” орқали одамлар узоғини енгил қилаётган Бибижон ая Жуманазарова.\nАсли мўйноқлик бўлган Бибижон ая Орол денгизи чекина бошлаганда аҳоли кўчиб кетганда ҳам кетмади. Туғилиб ўсган Мўйноқда қолди. Қарийб 20 йил сувсиз ҳудудда истиқомат қилди. Асли касбини одамлар кета бошлагач давом эттира олмаган опа тирикчилик учун йўл қидира бошлади. Дўкон очди. Кейинчалик эса кредит олиб ишини кенгайтирди. Аҳолининг узоғини яқин қиладиган таксичилик фирмасига асос солди. Бугун барча оила аъзолари шу бизнес орқасидан кун кечиришади.\nСамимий очиқкўнгил қаҳрамонимиз Оролнинг чекинаётганлигини ўз кўзи билан кўрган инсонлардан. Ҳали хануз бу ҳолат ўзгаришига умидвор. Шундай бўлсада бугунги кунда яшаш манзилида сувдан муаммо йўқлигини, челакларда сувларни узоқ манзиллардан олиб келмаслигидан хурсанд. Дастлаб яшаши учун шароит бўлмаган масканида бугун барчаси секин аста ўз ўрнига тушиб бормоқда.\nОрол денгизи атрофида камдан кам ҳолатларда аҳоли турар жойларини учратиш мумкин. Денгиз чекинган билан инсонлар чекинмаган кичик бир жой борки, у ердаги ҳаёт тарзи сизни қизиқтирмай қолмайди. Медиа тур давомида биз ўша қишлоққа йўл олдик.\nФото: Қибла Устюрт (Ғарбий Устюрт)\nЎзига хос табиатга эга бўлган бу маскан “Қибла устюрт” деб аталади. Бир қараганда овлоқ жойга ўхшайди. Яқинлашганингиз сайин ўзига хос табиатни учратишингиз мумкин. Иш билан банд бўлган аҳоли бизни илиқ қарши олди. Огоҳлантирмай интервью олайлик дея хонадонлари эшигини қоққанимизда ҳам очиқ чеҳра билан кутиб олишди. Қишлоққа яқин бўлган Компрессор станциясида ишлайдиган аҳолининг барчаси шу ерда жамланган. Кимдир оператор, кимдир муҳандис ва бошқа лавозимларда ишлайди. Аҳоли иш вақти соат 8-00 дан кечки 17-00 гача. Улар ҳар куни пиёда ишга қатнашади. Станцияда ишлайдиган ва ушбу ерда истиқомат қилаётган инсонларнинг кичик ҳикояларини тингладик.\nАтрофни кузатар эканмиз бу жойда кичик мактаб, дўкон ва шифохона ҳам борлигини кўрдик. Аммо кичик дўкон ишламаётган экан. Аҳоли эса Қўнғиротдан ойда бир ёки икки маротаба бориб, озиқ-овқат маҳсулотларини олиб келишади. Бориб келиш эса уларга 400 минг сўмга тушади. Қишлоқдан бозоргача такси нархи 200 минг сўмни ташкил этади. Шифохонада ҳамшира аҳолига биринчи тиббий ёрдам кўрсатади. Шифохонага бориш учун эса уч ярим соатдан кўп вақт талаб қилинади.\nАксар аҳолининг эслашича Орол денгизи суви ушбу қишлоқ ёнигача бўлган. Қисқа муддатда чекинган. Аҳолининг эслашича уч бора Орол денгизи суви қуриб чекинган экан. Шундай бўлсада бу ерлик аҳоли тоза ичимлик суви, алоқа, электр энергияси, газ билан таъминланган. Қисқаси улар учун барча шароит яратилган. 286 нафар инсонлар истиқомат қиладиган бу жойда Орол денгизи қуришидан олдин аҳоли кўп бўлган. Хатто чет давлатларидан ҳам кўчиб келишган. Кўп қаватли уйлар қурилган. Бугун эса аксар аҳоли кетган бўлсада метин иродали ва ҳамжиҳат бўлган бу оролликлар қисматини ва келажагини айни шу ерларда топишган.\nСекин қишлоқдан узоқлашар эканмиз ортга назар ташлаб, биз замонавий шаҳарларда яшаймизу нолиймиз. Аммо бу инсонлар эса нолиш ўрнига ўзи учун имкон яратаётган заҳматкашлар эканга амин бўламиз.


Мусулмон одам таом ейишдан олдин ва кейин қўлларини ювиши мустаҳабдир. Бу борада ушбу ҳадиси шариф ворид бўлган.\nХўш, нега Пайғамбаримиз соллаллоҳу алайҳи васаллам бизга ушбу ҳадисдаги тавсияни бермоқдалар.\nКелинг, шу саволга жавоб топиш мақсадида ушбу ҳадисдаги тиббий ҳикматларни кўриб чиқайлик.\nИнсон ҳар куни турли кишилар билан қўл бериб кўришади. У инсонлар орасида беморлар, қўлида касаллик тарқатувчи микроби бор бўлган кишилар бўлиши мумкин. Шунингдек, хатарли бактериялар ин қуриб олган нарса-буюмларни ушлаши мумкин. Ана шу пайтда мазкур микроблар унинг қўлига ўтади. Кейин у одам бундан бехабар ҳолда уйидами ёки кўчадаги ошхонадами қўлини ювмай таомланишга ўтирса, ҳалиги зарарли вируслар таомга, у орқали оғиз бўшлиғига ўтади. Оғиз бўшлиғи каби нам муҳит эса микробларнинг ривожланиши ҳамда кўпайиши учун қулай шароит ҳисобланади. Натижада турли оғир касалликлар юзага келиши мумкин.\nҚўлни ювмаслик оқибатида энг кўп тарқаладиган касалликлар – вабо, паратиф (ич терлама) ва ич кетишдир.\nИнсон териси юзасида тешикчалар ва чуқурчалар бор. Тери усти турли ёғлар ва терлардан тозаланмаган пайтда зарарли микроблар ва паразитларнинг тухумчалари теридаги мазкур тешик ва чуқурчаларга жойлашиб олади.\nНабий соллаллоҳу алайҳи васаллам биз умматларини покиза таом ейишимизни истаб, таомланиш олдидан қўлимизни ювишни тавсия қилганлар. Бу тавсияга амал қилсак, таомимиз турли ифлосликлар ва касаллик ташувчи микроблардан холи бўлади.\nТаомдан кейин қўлни ювишга нега тарғиб этилган?\nГап шундаки, қўлда қолган таом, ёғ ва бошқа нарсалар қолдиқлари тананинг ҳарорати эвазига аста парчаланиб, қулай муҳит таъсирида бактериялар кўпайиши вужудга келади. Кўпайган бактериялар кутилмаганда хатарли касалликларга сабаб бўлиши мумкин.\nАбу Ҳурайра розияллоҳу анҳудан ривоят қилинган мана бу ҳадисда Набий соллаллоҳу алайҳи васаллам: “Ким қўлида ёғнинг ҳиди, юқи бўлган ҳолда ухласа, кейин унга бирор нарса тегса (яъни бирор касаллик етса), (бировни эмас,) фақат ўзини маломат қилсин!” деганлар. Абу Довуд, Термизий ривоят қилишган. Термизий: “Ҳасан ҳадис” деган. Ибн Ҳиббон уни “Саҳиҳ ҳадис” деган.\nКўриниб турибдики, бу ҳадисда қўлини ювмай ухлаган одамга бирор касаллик етиши ҳақида огоҳлантирилмоқда. Бошқа бир ҳадиси шарифда бу касаллик – вазаҳ, яъни песлик эканлиги очиқ айтилган.\nДемак, таомланишдан олдин қўлларни ювиш инсонга, унинг таомига, уйига барака киришига сабаб бўлади. Бу барака офият, саломатликдир. Сиҳат-саломатлик – ҳеч тугамайдиган, бебаҳо неъматлардан биридир.\nТаомланишдан кейин қўлларни ювиш эса фақирликдан, песликдан ва маломатдан сақланишнинг қатъий чорасидир.\nАсарда шундай ривоят келган: “Таомдан олдин қўлни ювиш барака омили бўлиб, у фақирликни даф қилади. Таомдан кейин қўлни ювиш эса маломатни даф этади”.\n“Пайғамбар сизга нимани берса, ўшани олинглар ва нимадан қайтарса, ўшандан қайтинглар. Аллоҳдан қўрқинглар. Албатта, Аллоҳ азоби шиддатли зотдир” (Ҳашр сураси, 7-оят).\nУшбу оятда Аллоҳ таоло биз бандаларини Пайғамбаримиз соллаллоҳу алайҳи васаллам тарғиб этган, тавсия қилган амалларни қилишга, у зот қайтарган ишлардан қайтишимизга буюрмоқда. Шунинг учун биз Расулуллоҳ соллаллоҳу алайҳи васалламнинг тавсияларига амал қилиб, таомланиш олдидан ва таомланиб бўлганимиздан кейин қўлларимизни ювишга одатлансак, дунёимиз учун, энг асосийси, охиратимиз учун яхшилик касб қилган бўламиз. Бу ишларимизнинг фойдасини ўзимиз кўрамиз.\nКиритилди: 06:00 13.10.2018. Ўқилди: 570 марта. Фикрлар сони: 0 та.


Мексикада дарғазаб аҳоли ҳокимни машинага боғлаб, шаҳар бўйлаб судраб кетишди - видео\n12:04 09.10.2019 (Янгиланган 12:08 09.10.2019)\nМексикада норози аҳоли ҳокимни машинага боғлаб, шаҳар кўчалари бўйлаб судраб кетишди. Полиция 30 кишини қўлга олди.\nТОШКЕНТ, 9 окт – Sputnik. Мексикада дарғазаб аҳоли Лас-Маргаритас тумани ҳокими Хорзе Эскандонни пикап машинасига боғлаб, бир неча кўча бўйлаб судраб боришди. Бу ҳақда РИА Новости маҳаллий Heraldodemexico хабар қилди.\nТаъкидланишича, амалдор маҳаллий аҳолига шаҳарда йўлларни қуришни ваъда берган, бироқ буни бажармаган.\nЭскандонни арқон билан машинага боғлашди ва полиция машинани тўхтатмагунча шаҳар бўйлаб судраб кетишди.\nTwitter’да бу ҳақда видео пайдо бўлди. Видеода оломон эркак боғланган машина ортидан югираётгани акс этган.\nҲокимнинг ҳаётга ҳеч нарса хавф солмаяпти.\nМаҳаллий ҳукумат томонидан аҳоли сиёсатчини олиб қочишда айблаб, 30 киши қўлга олингани ҳақида ахборот берди.


Луи ван Гал: "Сан-Хосе"га қарши ўйиннинг иккинчи таймида Швайнштайгер яхши ўйнай олмади\n15:35 / 22.07.2015\nАнглиянинг «Манчестер Юнайтед» клуби бош мураббийи Луи ван Гал International Champions Cup-2015 ўртоқлик турнири доирасидаги «Сан-Хосе Эрткуэйкс»га (3:1) қарши учрашув борасида ўз фикрларини билдириб ўтди.\n«Жамоамнинг биринчи бўлимдаги ўйинидан қониқиш ҳосил қилдим. Ҳимояда худди келишиб олганимиздек яхши ҳаракат қилдик ва ҳужумда кўплаб вазиятларни яратдик. Бизда 10та голга тортадиган вазиятлар юзага келди ва уларнинг иккитасидан фойдаландик. Танаффусдан кейин эса биз жуда ёмон ўйин кўрсатдик ва ҳар доим тўпни йўқотдик.\nЯгона хурсанд қиладиган томони Перейранинг голи бўлди. Биз жарима майдончамиз ичида кўплаб хавфли вазиятлар яратилишига имкон берганимиз йўқ, бироқ хавф доим таъқиб қилиб турди. Жамоанинг ярим ҳимоя чизиғи ўта бўш ўйин кўрсатди. Ҳамма ёмон ўйнади, шу жумладан Швайнштайгер ҳам.\nБундай ҳолатда асосан бир ҳафтадан камроқ вақт шуғулланиб фақатгина 45 дақиқа ўйнашга тайёр бўлганингда содир бўлиши мумкин. Захирадан майдонга чиқиш осон иш эмас. Биринчи учрашувда Бастиан яхши ҳаракат қилганди, энди – ёмон. Бу ҳам бир жараён, бирданига ҳамма нарса содир бўлмайди», – дея ван Галнинг сўзларидан иқтибос келтирмоқда клуб расмий сайти.


Биохилмахиллик бўйича кенг миқёсли лойиҳа ишга туширилди - Номадлар,Турклар,Қозоқ одатлари ва анъаналари,Қозоғистон табиати | QazaqTV\nБиохилмахиллик бўйича кенг миқёсли лойиҳа ишга туширилди\n#Елена Жолдыбаева #Виктория Цай #ДНК #биохилмахиллик\nЙўқолиб бораётган жонивор ва қушлар генетик маълумотларини қандай сақлаб қолиш мумкин? Бу савол жавобини қозоғистонлик олимлар топди. Улар биохилмахилликни сақлаш бўйича кенг миқёсли лойиҳани ишга туширди, унинг доирасида қушлар ва ҳайвонлар ДНКси ўрганилади. Бунинг учун, масалан, жингалак сақоқуш, хушрўй тувалоқ, турна ёки сайғоқлардан қон ва пар, юнг намунаси олинади. Истисно сифатида - тўқималар. Улар мамлакатнинг барча бурчакларидаги табиат қўриқхоналари ва боғлардан келтирилади.\nЕлена Жолдибаева, биотехнологиялардан коллектив фойдаланиш миллий илмий лабораторияси мудираси:\n- Бу қандай тур эканлигини бизга айтмаслик ҳам мумкин. Расшифровка қиламиз, нуклеотид изчиллигини ўрганамиз, ҳатто митохондриал ДНК асосида текшириб, бу қандай жонивор эканлигидан ташқари, кўринишини ҳам аниқ айта оламиз. Сўнг нуклеотид изчилликни қиёслаймиз ва бу қандай тур эканлигини бемалол айтса бўлади.\nВиктория Цай, амалий генетика лабораторияси кичик илмий ходимаси:\n- Маълум бўлган классификацияга кўра ўзаро яқин қариндош бўлган ҳайвонларни аниқлаймиз, уларнинг турларига қараб генетик дарахт ҳосил қилинади.\nТаъкидлаш керак, бундай йўл билан олинган ахборотларни олимлар халқаро маълумотлар базасига киритади. Эндиликда шу тамойил асосида йўқолиб бораётган ва ноёб ўсимликлар базаси ҳам шакллантириляпти. Умуман, биохилмахилликни сақлаш бўйича дастур 3 йилга мўлжалланган.\nҚозоғистон ва АҚШ: чегарасиз парвозлар ва очиқ осмон


«Енгил касалликнинг оғир асоратлари»: Коронавирусни ўрганган...\n19.10.2020 11:53 0 3150\nКоронавирус (COVID-19) беморларида келгусида Альцгеймер, Паркинсон ва шизофрения каби касалликларга дучор бўлиш хавфи кескин ошиб кетади. Бразилиялик олимларнинг «medRxiv»да эълон қилинган мақоласида шундай хулосага келинган.\nСан-Паулу университети, Рио-де-Жанейро университети, Бразилия биология фанлари миллий лабораториясининг 60 дан ортиқ олимлари тадқиқот ўтказган.\nБу шу пайтгача кам тилга олинган мавзу. Тадқиқотчиларга кўра, коронавирус бош мия қобиғидаги нейронларни ҳалок этади. Ҳатто ковиднинг енгил формасига йўлиққанларда ҳам. Ва катта эҳтимол билан касалликни симптомларсиз ўтказиб юборганларда.\nБош мияда нейронлар нобуд бўлишининг сабаби қоннинг кислород билан етарлича таъминланмаслигидир. Бу эса мия учун зарарли.\nКоронавирусни оғир формада ўтказувчилар учун бу одатий ҳол. Медиклар бундай эффектни илгари ҳам қайд этишган.\nБразилиялик олимлар COVID-19 енгил кечган каттагина гуруҳ беморларини ўрганишди. Таъкидланишича, коронавирус нейронларни таъминловчи ва ўзаро боғланишига хизмат қилувчи ҳужайралар — астроцитларга шикаст етказади. Астроцитлар шикастланиши маълум кўламга етгач, бош мия қобиғида ўзгаришлар бошланиб, айрим соҳаларида атрофия (ҳужайраларнинг ўлиши) жараёни бошланишигача олиб келади.\nОлимлар кузатган гуруҳда бош миянинг кайфият ўзгаришига жавоб берувчи соҳасида атрофиянинг хавфли симптомлари кузатилган.\nАйрим беморларда бу симптомлар коронавируснинг енгил формасидан қутулганларидан бир неча ой ўтиб ҳам қайд этилган. Энг кўп кузатилган симптомлар — мунтазам бош оғриғи, хотиранинг сусайиши, уйқучанлик, ҳид ва таъм билишнинг йўқолиши. Айрим беморларда эса илгари кузатилмаган судирги юз берган.\nТадқиқот муаллифларига кўра, коронавирусни енгил ўтказган беморларда ушбу симптомларнинг аён бўлиши жиддий ташвишланиш учун етарли. Ваҳоланки, аксарият беморлар COVID-19ни шундай ўтказиб юборишяпти ва вирусдан осон қутулдим, деб ўйлашади. Бош мия соҳаларидаги атрофия хавфли касалликларга замин яратиши мумкин — Альцгеймер, Паркинсон ва ҳатто шизофрениягача, таъкидлашган бразилиялик олимлар.\nтадқиқот коронавирус бош мия\nКоронавирус Кеча, 10:49\nҚозоғистонда бир кунда 6500 нафардан зиёд ковид-бемор аниқланди\nНохуш рекорд яна янгиланди, етти бемор вафот этди


Дзюдо: Сардор Нуруллаев Тбилисидан олтин медаль олиб қайтди - zarnews.uz\nДзюдо: Сардор Нуруллаев Тбилисидан олтин медаль олиб қайтди\nГрузия пойтахти Тбилиси шаҳрида дзюдо бўйича “Катта Дубулға” турнири ўтказилди.\nНуфузли мусобақада самарқандлик дзюдочи Сардор Нуруллаев олтин медални қўлга киритди. Укаси Кемрон Нуриллаев кумуш медали билан ва яна бир вилоятимиз вакили Давлат Бобонов бронза медали билан тақдирланди.\nШу орқали улар Олимпиада рейтингидаги очколарини ошириб олди.\nХалқ депутатлари Самарқанд вилоят Кенгаши бошчилигида шаҳар ва туман Кенгаши котибияти мудирлари ва депутатлар иштирокида “Парламент ўйинлари” бўйича мини футбол мосабақаси бўлиб ўтди.\nМусобақа якунига кўра, биринчи ўринни Булунғур тумани эгаллади. Қўшработликлар иккинчи ўрин билан тақдирланган бўлса, Самарқанд шаҳри котиб ва депутатлари учинчи ўрин билан кифояланди.\nСамарқанд шаҳрида самбо бўйича ўғил болалар ва қизлар ўртасида Ўзбекистон чемпионати ўтказилди.\nУнда 200 нафардан ортиқ самбочилар 14 вазн бўйича беллашди. Якунда самарқандлик самбочилар 3 та олтин, 5 та кумуш, 11 та бронза медалини қўлга киритди. Медаллар қўлга киритиш бўйича кейинги ўринни қарақалпоқликлар эгаллади. Шунингдек, Қашқадарё, Бухоро, Навоий Андижон вилоятлари ҳамда Тошкент шаҳри самбочилари ҳам кўп медаль тўплади.\nСамарқанд шаҳар 2-сон БЎСМ Сартепа спорт мажмуасида футбол бўйича 2006-2007, 2008-2009 йилларда туғилган болалар ва ўсмирлар ўртасида мусобақа ўтказилди.\nМусобақада мезбон жамоалардан ташқари Тошкент, Чирчиқ, Бухоро шаҳридан футбол жамоалари ўзаро тўп суришди.\nМуросасиз кечган ўйинда умумжамоа ҳисобида Самарқанд шаҳар 2-сон БЎСМ жамоаси биринчи ўринга сазовор бўлди. Иккинчи ва учинчи ўринлар Чирчиқ шаҳрининг “Титан” ҳамда “ФК Чирчиқ” жамоалари эгаллади.\nПахтачи туманида “Спортни сев, спорт билан яша!” шиори остида “Стол тенниси ойлиги”нинг вилоят финал босқичи ўтказилди.\nБарча шаҳар ва тумандан 16 жамоанинг 120 нафардан ортиқ теннисчилари иштирок этган баҳсда биринчи ўринни Самарқанд шаҳри теннисчилари эгаллади. Иккинчи ва учинчи ўрин Паст Дарғом ва Жомбой тумани спортчиларига насиб этди.\nТошкент ахборот технологиялари университети Самарқанд филиалида хотин-қизлар ўртасида волейбол бўйича "Дўстлик спартакиадаси" бўлиб ўтди.\nУнда вилоятдаги олий таълим муассасалари профессор-ўқитувчилари таркиб топган жамоалар ўзаро беллашди.\nМусобақа якунига кўра, ТАТУ Самарқанд филиали жамоаси биринчи ўринни эгаллади. Иккинчи ва учинчи ўрин Самарқанд давлат университети ҳамда Самарқанд давлат тиббиёт институти жамоаларига насиб этди.\nСамарқанд шаҳрида таэквон-до ИТФ бўйича 7-17 ёшлилар ўртасида вилоят очиқ чемпионати ўтказилди.\nМусобақада вилоятимиз спортчилари қаторида Тошкент, Андижон, Бухоро ҳамда Тошкент шаҳридан жами 350 нафарга яқин таэквон-дочилар ғолиблик учун кураш олиб борди. Якунда умумжамоа ҳисобида вилоятимиз вакиллари биринчи ўринга сазовор бўлди. Иккинчи ва учинчи ўринларни тошкентлик ва бухороликлар эгаллади.\nСамарқандлик икки дзюдочи – Давлат Бобонов олтин, Муҳаммадкарим Хуррамов кумуш медалга эга бўлди\nБугун Самарқандлик дзюдочилар Сардор ва Диёра Осиё-Океания чемпионатида олтин медаль учун баҳс олиб боради


Кизамик — белгилари, юқиш йўллари, асоратлари, даволаш, олдини олиш - DAVOLASH\nКизамик — белгилари, юқиш йўллари, асоратлари, даволаш, олдини олиш\nАвтор Davo На чтение 11 мин Просмотров 3.1к. Опубликовано 11.12.2019\nКизамикнинг атипик шакллари\nКизамик (лот. Морбили) — ўткир инфекцион вирусли инфекция бўлиб, ўта юқумли ҳисобланади. Касаллик белгилари юқори иситма, характерли тошма, томоқ оғриғи, йўтал, организмнинг жиддий интоксикацияси билан намоён бўлади. Кизамик билан ҳар қандай бола, ҳатто катталар ҳам хасталаниши мумкин. Бунда касаллик оғир кечиши, асоратлар чақириши ва баъзан ўлимга олиб келиши еҳтимоли мавжуд.\nУшбу касаллик ҳар йили бутун дунё бўйлаб 150 минг киши, асосан 10 ёшгача бўлган болаларнинг умрига зомин бўлади. Шу боис, ҳар бир киши, айниқса, ёш болаларнинг ота-онаси кизамик қандай касаллик еканлигини яхши билишлари керак.\nИнфекция манбаи бемор киши саналади. Вирус ҳаво-томчи йўл билан ўтади ва жуда юқумли ҳисобланади.\nКасаллик қўзғатувчиси парамиксовируслар оиласи, морбилливируслар авлодига оид РНК-вирусдир. Парамиксовирус организм ташқарисида беқарор бўлиб, ултрабинафша нурлари, паст намлик таъсирида тезда нобуд бўлади, лекин қуйи ҳароратда (-70 °C) сақланиб туриш хусусиятига ега.\nКизамик билан мавсумий равишда — окйтабрдан апрел ойигача касалланиш — одамлар бу мавсумда кўпроқ ёпиқ хоналарда тўпланиб ўтиришлари билан боғлиқ. Болаларнинг инфекцияланиши кўпинча боғчаларда содир бўлади. Вирус ташқи муҳитга чидамсизлиги туфайли учинчи шахслар орқали касалланиш ҳолатлари жуда кам.\nИнфекция қўзғатувчиси бемордан соғлом одамга ҳаво-томчи йўл орқали узатилади. Касалликнинг тошма тошишига 3-4 кун қолган муддатида (инкубацион даврда) вирус фаол равишда тарқала бошлайди. Бу вақтда касалликнинг клиник белгилари кузатилмаслиги соғлом одамларнинг еҳтиёт чоралари кўрмасликларига сабаб бўлади.\nУмумий равишда касалланган бемор атрофдагилар учун 7-10 кун давомида хавфли саналади. Вакцина олмаган кишилар бемор билан яқин алоқада бўлишда инфекцияланиш еҳтимоли деярли 100% ни ташкил етади. Қўзгаътувчи шунингдек ҳаво йўллари орқали узоқ масофаларга тарқалиши мумкин, масалан, зинапоялар, кўп қаватли уйларда шамоллатиш шахтлари орқали ва ҳоказо.\nСўнгги ўн йилликда режалаштирилган вакцинация жорий етилиши натижасида болаларда касалланиш кўрсаткичи сезиларли даражада камайди, аммо аҳолининг катта ёшли қисми орасида парамиксовирусга қарши иммунитетга ега бўлмаганлар кўпчиликни ташкил етади. Бу катталар орасида касалланишлар кўплиги, шунингдек кизамик бачадон ичида онадан болага ўтиши ҳолатларини келтириб чиқармоқда.\nАгар одам касалликка чалиниб, тузалиб кетган бўлса, унда умрининг қолган қисмига қадар доимий иммунитет шаклланади ва такрорий касалланиш еҳтимоли жуда кам. Қайта касалланиш ҳолати одатда иммунитет танқислиги билан боғлиқ бўлади.\nИкки ёшгача бўлган болаларда кизамик билан касалланиш одатда онада паромиксовирусга қарши табиий ёки вакцина ҳисобига ҳосил бўлган иммунитет мавжуд бўлмаганда кузатилади. Чақалоқлар учун касалликнинг хавфи ҳисобга олиниб, ҳомиладорликни режалаштириш даврида аёлларга парамикыовирусга қарши вакцина олиш тавсия қилинади.\nКизамик қўзғатувчиси инсон организмига нафас йўлларининг шиллиқ қаватлари ва кўриш аъзолари орқали киради.\nВирус кирганидан уч кун ўтгач, парамиксовирус қон оқимига ўтади, лимфа тугунлари орқали тарқалади ва талоқда чўкади, у йерда инкубация даври давомида (7-17 кун) қон оқимида фаол равишда кўпаяди.\nВируснинг инкубация даври тугагач, янги ҳосил қилинган вируслар бутун организм бўйлаб тарқалиб, тери, конъюктива, ошқозон-ичак тракти аъзолари, нафас олиш ва асаб тизимини шикастлайди.\nКизамик аломатлари катталар ва болалар организмининг йетуклиги, физиологик жараёнларнинг фарқи ва иммунитетнинг шаклланганлиги нуқтаи назаридан фарқ қилади. Катталарда касаллик кўпинча болалардагига нисбатан оғирроқ кечади.\nБолаларда белгилар касалликнинг даврига қараб фарқ қилади. Катарал белгилар ва умумий интоксикация билан ифодаланадиган дастлабки давр 3-5 кун давом етади.\nСимптом Ривожланиш механизми\nГипертермия Тана ҳароратининг ортиши организмнинг ҳимоя реакцияси саналади.\nПсихомотор қўзғалиш, уйқунинг ёмонлашиши, ташқи қўзғатувчиларга гиперреакция, инжиқлик Парамиксовируснинг миянинг пўстлоқ ва бошқа соҳаларига кириб бориши натижаси.\nШаффоф рангли ажралмалар билан ринит (тумов), томоқ оғриғи, шиллиқ қаватнинг қизариши ва шишиши Вирус юқори нафас йўлларининг капиллярларига зарар йетказади, натижада бурун шиллиқ қавати фаоллашади ва ҳимоявий оқсил ишлаб чиқара бошлайди. Бу жараёнга томоқ ва бурун таъсирланиши белгилари ҳамроҳлик қилади. Нафас олиш йўлларининг шиллиқ қаватлари шишиши ларингоспазмга қадар ривожланиши мумкин.\nЙўтал Нафас йўлларидаги яллиғланиш жараёни овоз бойламларига тарқалади. Кизамикнинг ўзига хос аломатлари — бўғиқ, хириллаган овоз ва характерли «лайча» йўтал.\nКонъюнктивит, фотофобия Қовоқлар ички қопламларининг шишиши патоген бактерияларни кўпайишига шароит яратиб беради, яллиғланиш жараёни еса ёруғликка таъсирланиш реакцияси бошланишига ҳисса қўшади\nШишлар, юзнинг шишганлиги Кизамикнинг бу белгилари паромиксовирус томонидан чақирилган бўйин лимфа тугунларида яллиғланиш жараёнлари билан боғлиқ. Бу ҳолат бош томирларида қон ва лимфа димланиши, шиш билан кечади.\nКизамик енантемаси Касалликнинг 2-4 кунида юмшоқ танглай шиллиқ қаватида диаметри 0,5 сантиметргача бўлган қизил доғлар шакллана бошлайди. 24-48 соат ичида шиллиқ қаватнинг умумий гиперемияси билан бирлашиб кетади.\nВелский-Филатов-Коплик доғлари Бу характерли доғлар озиқ тишлари атрофидаги лунж шиллиқ қаватида касалликнинг 3-5-кунида парамиксовирус кўпайиши ўчоқларида шиллиқ қаватнинг некрози туфайли четлари қизил бўлган оқ нуқта шаклида бўлади.\nОшқозон-ичак трактида Қорин оғриғи, овқатланишдан бош тортиш, ичак шиллиқ қаватлари шикастланиши натижасида тез-тез ҳожат чиқариш, кўнгил айниши, қайт қилиш.\nКизамикнинг катарал давридан сўнг терида характерли кизамик тошмалари тошиши даври келади. Тошма касаллик манифестациясидан 3-4 кун ўтгач, биринчи навбатда юзнинг олд қисмида пайдо бўлади. Кейинчалик у бўйин, гавданинг юқори қисмига тарқалади ва аста-секин бутун танани, шу жумладан, қўл-оёқларни қоплаб олади.\nКизамик тошмалари доғли-папулёз екзантема деб номланади. У тери сатҳидан кўтарилиб турувчи нотўғри шаклдаги пушти тугунчалар кўринишида бўлади. Папулалар қизил доғлар билан ўраб олинган бўлиб, бир-бири билан бирлашишга мойил бўлади. Бу даврда умумий интоксикация бош оғриғи ва иситма билан намоён бўлади.\nБундан ташқари, екзантемада йўтал ва тумовнинг кучайиши кузатилади. Бу муддатнинг давомийлиги 4-5 кунни ташкил етади, шундан сўнг доғлар оқаради, ранги ўзгаради, ҳажми кичраяди. Беморнинг аҳволи яхшиланади, вируснинг юқумлилиги камаяди.\nКизамикнинг кейинги даврига тери пигментацияси ҳамроҳлик қилади.\nТошма рангининг ўзгариши Екзантема бошланганидан 5 кун ўтгач, меланин тўпланиши натижасида папулёз тугунлар ўрнида оч жигарранг доғлар пайдо бўлади («ифлос тери» деб ном олган ҳодиса).\nЕпидермис қипиқланиши Тошмалар ҳудудида мугуз епителийнинг ўлик ҳужайралари тўкила бошлайди.\nУмумий аҳволнинг яхшиланиши Тана ҳароратининг нормаллашиши, организм кизамикқа қарши антитаналар ишлаб чиқариши натижасида катарал ҳодисаларнинг заифлашуви.\nУшбу давр 7-10 кун давом етади ва асоратлар бўлмаса, шифо топиш билан тугайди.\nКатталарда кизамикнинг клиник кўриниши болалардаги каби даврларга ега. Бироқ, аломатлар янада аниқ ифодаланади, касаллик оғирроқ кечади, асоратлар еҳтимоллиги юқори бўлади. Аломатларга тахикардия (дақиқасига 100 мартадан ортиқ), қон босимининг пасайиши, тошмалар капиллярларни шикастлаши туфайли тери ости қон кетишлари қўшилади.\nКизамикнинг одатий клиник кўринишида барча характерли белгилари сақланиб қолса, атипик шаклларида аломатлар фарқ қилиши мумкин, хусусан:\nЗаифлашган шакл. Бу касалликнинг инкубацион даврида профилактик муолажаларини (иммуноглобулин, стероид гормонлар киритиш, қон, иммунитетли донорлар плазмаси қуйиш ва бошқалар) ўтаган беморлар учун хосдир. Бундай ҳолда инкубация муддати 21 кунгача узайиши мумкин. Бу шаклда аломатлар аниқ ифодаланмайди. Тана ҳарорати нормал бўлиши ёки субфебрил даражагача кўтарилиши мумкин. Тошма вақти қисқаради, шиллиқ қаватларда тошмалар мавжуд бўлмайди, екзантема оқимтир бўлади. Касаллик тезда ва асоратларсиз ўтиб кетади.\nАбортив шакл. Бу шакл одатий кизамик инфекцияси каби бошланади, аммо 2-3 кун ўтгач касалликнинг клиник белгилари йўқолади. Гипертермия фақат биринчи куни содир бўлади, ундан кейин ҳарорат нормал даражага қайтади. Тошма асосан юз қисмида ва гавданинг юқори қисмида бўлади.\nХира шакл. Бу вакцинация олган беморлар учун кўпроқ хос. Аломатлар аниқ ифодаланмайди, бемор тезда ва асоратларсиз шифо топади.\nАсимптоматик шакл. Ўзига хос аломатлар кузатилмаслиги билан ажралиб туради ва фақат қонни иммуноглобулинлар учун лаборотория таҳлили натижасида аниқланади.\nОғирлашган шакл камдан-кам учрайди. Организмнинг кучли интоксикацияси, геморрагик синдром билан кечади, кўпинча катталар учун хос саналади.\nКўпгина ҳолларда кизамик инфекциясининг аниқ клиник кўриниши мавжудлиги визуал кўрикдан кейиноқ ташхис қўйиш имконини беради. Бироқ, касалликнинг дастлабки босқичларида, йенгил ёки атипик шаклида, шунингдек бошқа инфекция қўшилишида тошма тошиши ўхшаш бўлган скарлатина, қизилча ва инфекцион еритема каби касалликларда дифференцион ташхис талаб етилиши мумкин.\nЛаборатория диагностикасида вирусологик ва серологик усуллар қўлланилади:\nВирологик усулда ўрганиш учун материал буруҳ-ҳалқум суртмаси, кўз ажралмалари, пешоб саналади. Биологик материалда вирус мавжудлигини аниқлаш учун иммунофлюоресцент, фаза-контраст ва флюоресцент микроскопия амалга оширилади.\nСерологик усулда агглютинация реакциясини, комплемент боғланиши ва бошқаларга мурожаат қилинади. Таҳлил икки марта амалга оширилади: касалликнинг бошида ва икки ҳафтадан сўнг. Антитана титринининг 4 ёки ундан ортиқ мартага ошиши кизамикқа ташхис қўйиш мезони сифатида хизмат қилади.\nҚўшимча тадқиқотлар касалликнинг ривожланиш хусусияти ва асоратлар юзага келишини аниқлашга имкон беради. Кўпинча терапияни назорат қилиш ва тузатиш учун сийдик таҳлили буюрилади. Агар касалликнинг асорати сифатида ўпка яллиғланишига шубҳа қилинадиган бўлса, кўкрак қафаси аъзоларининг рентгенологик текшируви талаб қилинади.\nБугунги кунда айнан парамиксовирусга қарши курашга қаратилган ўзига хос терапия мавжуд емас. Даволаш аломатлар жиддийлигини камайтириш, асоратларнинг олдини олиш ёки тузатишга асосланган бўлади.\nКасаллик бошлангач, дастлабки 7-10 кун давомида ётоқ тартибга амал қилиш, сут-сабзавотли парҳезга риоя етиш катта аҳамиятга ега. Таомномадан аччиқ, ёғли, қовурилган, ошқозон-ичак трактининг шиллиқ қаватини қўзгатиш хусусиятига ега бошқа маҳсулотлар чиқариб ташланади.\nБеморда иситма, тез-тез ҳожат чиқариш, ич кетиши инобатга олинса, йетарли миқдорда суюқлик ичиш муҳим ўрин тутади. Зарурат туғилганда електролитли еритмалардан фойдаланилади.\nА витамини йетишмовчилиги бўлган беморларда касаллик сезиларли даражада оғирроқ кечиши маълум. Шунинг учун моно- ёки мултивитамин буюрилиши кизамикни даволашнинг бир қисми саналади.\nСимптоматик терапия касаллик қандай аломатлар билан кечаётганлигига боғлиқ: айнан клиник белгилар танланадиган дори воситасини белгилаб беради.\nКонъюнктивитда конъюнктива физиологик еритма, бойчечак дамламаси, илиқ қайнатилган сув, 2% натрий бикарбонат еритмаси (истеъмол содаси) билан ювилади. Агар конъюнктивит бактериал табиатли бўлса ва йирингли ажралмалар кузатилса, антибактериал кўз томчилари буюрилади.\nТумовда вазиятни йенгиллаштириш учун маҳаллий таъсир қилувчи томир торайтирувчи воситалар ва бурун йўлларини ювишга мурожаат қилинади.\nҚуруқ, тез-тез, ҳолдан тойдирадиган йўтал кузатилганда йўталга қарши дори-дармонлар тайинланади.\nТана ҳароратининг юқорилиги ёки гипертермия фонида конвулсив реакцияга мойиллик мавжудлигида иситма туширувчи дориларга мурожаат қилинади.\nАйрим ҳолларда терапия тананинг ҳимоя қобилиятини кучайтиришга қаратилган бўлади. Агар болада оғир интоксикация белгилари кузатилса ёки бемор заифлашган катта ёшли шахс бўлса, бу ҳолат беморнинг умумий иммунитет самарадорлигини ошириш учун иммуноглобулин қўллаган ҳолда стационарда даволаниш учун кўрсатма саналади. Жиддий аллергик реакциялар, интоксикация белгилари, шишлар кузатилганда антигистаминлардан фойдаланиш мумкин (Супрастин, Фенистил, Зиртек ва бошқалар).\nАсоратлар ва қўшимча инфекция бўлмаса, антибиотикли терапия кўрсатилмайди. Агар бактериал инфекция белгилари мавжуд бўлса, пенициллин, сефалоспорин, макролидлар гуруҳи антибиотиклари буюрилади. Асоратларни даволаш стационар шароитда амалга оширилади.\nДоривор воситалар патологик жараёнга қайси аъзо жалб етилганлигига қараб танланади. Кизамикнинг менингит, енсефалит ва пневмония каби асоратларни даволаш керак бўлса, турли бўлинмаларда, жумладан, интенсив терапия ва реаниматология бўлимида бўлиш талаб етилиши мумкин.\nКизамик панкреатит, менингит, енсефалит, обструктив бронхит, ларингостеноз ва бошқа шу каби асоратлари туфайли хавфлидир. Кенг тарқалган фикрга қарамасдан, касаллик фақатгина терида тошма тошиши ва иситма билан чегараланиб қолмайди, балки турли ички аъзоларга сезиларли таъсир кўрсатиши мумкин ва узоқ реабилитация даврини талаб қилади. Бундай асоратлар ногиронликни келтириб чиқариши ёки ўлимга сабаб бўлиши мумкин.\nИнфекцияни олдини олиш учун 1 ёшдан 6 ёшгача бўлган кичик болаларни емлаш амалга оширилади. Емлашдан кейин иммунитет узоқ вақт сақланиб туради, лекин доим ҳам бутун умр давомида емас. Шунинг учун катталарга поствакцинал иммунитет йўқолганда ревакцинация кўрсатилади.\nБемор билан алоқа қилганда касалликнинг кечишини сезиларли даражада йенгиллаштирадиган профилактик чора-тадбир — дарҳол моновалент вакцина олишдир.\n(Visited 14 533 times, 7 visits today)


Янги йил: қаерда, қачон, қандай нишонланади?\nЎрта Осиё халқлари аксар Шарқ мамлакатларида бўлганидек, икки Янги йил — қадимий одатга кўра анъанавий "йил боши" — Наврўзни ҳамда европача Янги йил (1 январь)ни нишонлайдилар.\nУшбу айёмни турли эллар турли вақтда ва турлича байрам қилса-да, у муайян астрономик ритм бўйича Ернинг Қуёш атрофини бир марта тўлиқ айланиши, фасллар алмашинуви каби ҳодисалар билан боғлиқ. Сайёрамиз бир йил ичида 940 миллион километр масофани "босиб ўтади". Бу вақт 365 кун, 5 соат, 48 дақиқаю 46 сонияга тенг. Ана шу муддат тўлиқ тугаса, галдаги янги йил бошланади.\nТарихий маълумотларга кўра, милоддан тўрт минг йил илгари Қуёш тақвимига таянилган қадимги Мисрда Янги йил Сириус юлдузининг чиқиши, Нил дарёсининг тошиши, ёзги кун-тун тенглиги пайтига тўғри келган.\nРим императори Юлий Цезарь милоддан олдинги 46 йилда мисрликлар тажрибасига тая¬ниб, янги бир тақвимни — Юлиан календарини яратган. Унга биноан Янги йил Қуёш тутилиши, кун узайиши, офтобнинг қиш буржидан ўтиб, янги буржга кириши асосида белгиланган.\nБугунги кунда мазкур суюкли байрам Эфиопияда сентябрь ўрталарида, Бирмада апрель чоғи, Индонезиянинг баъзи оролларида бўлса қатъий бир вақтга қаралмаган ҳолда ўн кун мобайнида нишонланади. Яна шуниси қизиқки, Янги йил Ҳиндистон жанубида мартда, шимолида апрелда, ғарбида октябрда, Керала штатида эса гоҳ июль, гоҳ августда кутилади.\nТаъкидлаш жоизки, бугунги кунда кўпчилик мамлакатларда Григориан тақвими бўйича йилнинг илк куни сифатида 1 январь қабул қилинган. Уни Тинч океанидаги Кирибати ороллари аҳолиси биринчи бўлиб кутиб олади.\nБу айёмнинг аҳамияти шундаки, унда кишилар ўтаётган йилга якун ясаб, келаётган йил учун янги режалар тузишади.\nБугунги кунда у халқимизнинг энг суюкли байрамларидан бирига айланиб улгурган. Шу боис айём арафасида барча жойларда тантаналар уюштирилади. Шаҳару қишлоқларимиз байрамона қиёфа касб этади.\nВатанимизда кўпчилик Янги йилни уйда, оила аъзолари, қариндош-уруғ, дўстлар даврасида кутиб олади. Дастурхон атрофида эзгу тилаклар изҳор этилади. Ҳамма бир-бирини қутлайди.\nДарвоқе, Бирлашган Миллатлар Ташкилоти Бош Ассамблеяси томонидан 2017 йил Туризмни барқарор ривожлантириш халқаро йили деб белгиланган. Юртимизда эса кириб келаётган янги йил Халқ билан мулоқот ва инсон манфаатлари йилидир.\nИнтернет материаллари асосида Рустам ИБРАГИМОВ тайёрлади.


Хитой ғарбида археологлар 1700 йил олдин тайёрланган 3та чучвара топиб олишди\n14:50 / 12.02.2016\nХитойлик археологлар миллий таом бўлмиш "цзяоцзи" - чучваралари мамлакат ғарбидаги ҳудудда 17 аср олдин тайёрлана бошланганини маълум қилишди.\n"Синьхуа" агентлиги хабарига кўра, тадқиқотчилар Шинжон-Уйғур автоном ҳудудидаги Турфан округидан ноёб топилмани аниқлашган. Археологлар юз йиллардан бери ер юзасида ётган 3 дона чучварани топишган. Мутахассислар уларнинг ёши 1700 йил эканини айтишган.\nТахмин қилинишича, бу чучваралар милодий 3-7 асрлар давомида ҳукмронлик қилган Уч қироллик давридаги Вей сулоласи (220-280 йиллар), Цзинь сулоласи (265-420 йй) ёки Шимолий ва Жанубий сулолалар (420-589 йй) давридан бирида тайёрланган.\nБундан ташқари, археологлар Турфанда Тан сулоласи даврига (618-907 йиллар) мансуб чучвараларни ҳам топишган. Бу "цзяоцзи"лар жуда яхши сақлангани, буғдой унидан қорилган хамир ва гўштдан тайёрланганини қайд этишган. Ҳар бир чучвара узунлиги 5 см, кенглиги 1,5 см, шакли ойни ўхшатади.\nАрхеологлар ўз топилмалари Хитойдаги пазандачилик анъаналари шарқдан кўра ғарбида эртароқ ривожлана бошланганини исботлашини иддао этишмоқда.\nЗамонавий хитойликлар "цзяоцзилар"ни жуда хуш кўришади. Бундай чучваралар Мин сулоласи давридаги (1368-1644 йиллар) олтин ёмбиларини эслатиши туфайли улар Янги йил дастурхонидаги асосий таомлардан бири сифатида (бойлик ва фаровонлик рамзи) тортилади.


CIA: Муҳаммад бин Салмон Қошиқчи ўлимига алоқадор - Zamin.uz\n12:44 / 18.11.2018\nАҚШ Марказий разведка агентлиги (МРА - CIA) журналист Жамол Қошиқчининг ўлимида Саудия Қироллиги тахт вориси Муҳаммад бин Салмоннинг қўли борлигига ишонади, деб хабар берди Turon24 AA "Reuters"га таяниб.\nМанбага кўра, бу АҚШнинг иттифоқчи мамлакатлар билан муносабатларини мураккаблаштиришга қаратилган, дея ишонилмоқда.\nМРА ўз хулосалари билан АҚШ Конгресси ва бошқа давлат идораларини таништирган. Ташкилот хулосаси Саудия Арабистонининг "шаҳзоданинг журналист ўлимига алоқаси йўқ" деган иддаоларини шубҳа остига олади.\nСаудия Арабистонининг Вашингтондаги элчихонаси МРА хулосасини рад этди. “Ушбу хулосалар ҳақиқатдан йироқ. Биз бу борада турли хил асоссиз мулоҳаларни эшитиб келмоқдамиз”, – дейди элчихона вакиласи.\nАҚШ Давлат департаменти эса махфий хабарга изоҳ беришдан бош тортди.\nПрезидент Дональд Трамп ва президент маъмуриятидаги юқори лавозимдаги мулозимлар Саудия Арабистони журналист ўлимига алоқадор бўлганларни жазога тортишга чақирмоқда. Бироқ улар Қироллик билан иттифоқчилик алоқасини ҳам сақлаб қолиш муҳимлигини таъкидлашмоқда.\nАҚШ расмийлари Саудия Арабистони АҚШнинг Эроннинг Яқин Шарқдаги таъсирига қарши курашда муҳим рол ўйнашини тушунадилар. Шу боис Трамп Саудия Қироллигига қарши қурол сотишни чекламаслигини билдирди.\nШунга қарамай, АҚШ Жамол Қошиқчи ўлимидаги роли учун Саудиянинг 17 нафар фуқаросига санкция чораларини киритган эди.\nЖурналист Жамол Қошиқчи 12 октябрда Садия Арабистонининг Истамбулдаги элчихонасига хужжатларни олиш учун келганида ўлдирилган эди. “Замин” янгиликларини “Youtube”да кузатиб боринг\nҚошиқчининг ўлимида айбланган беш киши ўлим жазосига ҳукм қилинди\n23-12-2019, 21:15, Дунё\nҚанотлари кесилган шаҳзода: Исроил Ибн Салмоннинг аҳволидан ташвишда\n24-10-2018, 22:59, Дунё\nҚошиқчининг ўлими ортида тургани гумонланган валиаҳд шаҳзода унинг ўғли билан (фото)\n24-10-2018, 06:31, Дунё\n23-10-2018, 16:43, Дунё\n23-10-2018, 14:20, Дунё\nИбн Салмон: «Ғарбнинг менга қилган фитнасини унутмайман»\n23-10-2018, 11:24, Дунё\nЯнгиликлар » Дунё » CIA: Муҳаммад бин Салмон Қошиқчи ўлимига алоқадор


Тарози буржи характери ва мослиги хакида малумот йигит ва қизлар учун\nБуржлар характери ва мослиги хакида малумот\nТарози (23 сентябр — 23 октябр)\nТарози буржи характери ва бир бирларига мослиги ҳақида малумот – Табиатан жуда очиқкўнгил бўлган тарози буржи вакиллари биринчи суҳбатдаёқ ҳамроҳида ўзлари ҳақида ёқимли таасурот пайдо қила оладилар.\nБайрам тадбирларини, оилавий байрамларни, туғилган кун саналарини нишонлашни яхши кўрадиган мазкур бурж вакиллари ўша давранинг ўзидаёқ одамлар этиборини ўзларига жалб эта оладилар ва ўзларига нисбатан қизиқиш пайдо ҳам қиладилар.\nАгар бирор кишидан ўзлари учун манфаат зарур бўлса, бундай одамлар билан муомалани жойига қўядилар. Тарози буржи инсонларнинг кўпчилигида олдиндан кўра билиш ва ҳис қилиш қобиляти бор. Барча бошлаган ишларини қийинчилик билан бўлсада ниҳоясига йетказа оладилар.\nУларнинг тасаввур доираси шунчалик кенгки, бу фазилат тарози буржидагиларнинг оилада, ишда, умуман ҳар қандай фаолиятдаги муваффақиятни таминлаб беради. Бу билан бир қаторда жисмоний жиҳатдан уларни кучли инсонлар тоифасига киритиб бўлмайди, ҳамиша оғир, мажбурий меҳнатдан ўзларини йироқ тутадилар.\nТарози буржи инсонларини руҳан кучли деб бўлмайди, чунки улар кичкина бир муаммони ҳам йенгил қабул қилиб кетавермайдилар. Айниқса, яқинларининг бошига тушган бирор фалокат ҳам уларни қаттиқ изтиробга солиши мумкин. Тарози буржидагиларнинг яна бир ўзига ҳос ҳусусияти – Ўртадаги қандайдир тушунмовчилик туфайли келиб чиққан ҳафагарчиликдан ҳам улар қаттиқ сиқиладилар ва ҳамиша айбни ўзларидан қидирадилар.\nИккинчи томонда ҳам ҳато борлигини билганлари ҳолда уларни тушунадилар ва келиб чиққан муаммоли ҳолатга кўпинча ўзларини айбдор санайдилар. Шунинг учун тарози буржи, инсонларда кимдандир қаттиқ ранжиш ёки кўнгил қолиши ҳолатлари бўлмайди, орадаги ҳафагарчиликни ҳам тезда унутиб юборади ва аввалги муносабатни ҳам қайтадан тиклайди.\nТарози буржи: Эркаклар характери ҳақида\nБиз кўпинча маданиятли кишилар деб ҳавас билан қарайдиган инсонлар орасида тарози буржида туғилган эркаклар жуда кўпчиликни ташкил қилади. Тўғри, улар шон шухрат чўққисини забт этишга чиранмайдилар, аммо ўзлари ва оиласи учун тўкис, фаровон ҳаётни таминлаб бера оладилар.\nЖуда ақилли, ишнинг кўзини биладилар, аммо бирор ишни таваккал қилиб бошлолмайдилар. Бунга сабаб ўз кучларига ишонмайдилар. Тарози буржида туғилган эркаклар аёллардаги аниқ бир фазилатни танлаб ёқтирмайдилар. Бу инсонлар ўзларининг руҳий томондан кучли эмасликларини биладилар.\nШунинг учун турмуш ўртоғлари уларнинг кечинмалари, ўй фикрларидан ҳамиша огоҳ бўлиб туруши, уларни нимагадир илҳомлантириши, ҳуллас, ҳар қандай шароитда суянадиган кучли аёл бўлиши керак. Ва айтиш жоизки, буржлар орасида ҳеч қайси бири тарози буржидагилардек аёлларга ҳурмат ва эҳтиром кўрсата олмайди.\nТарози буржи: Аёллар характери ҳақида\nҲар бир сўзида ҳикмат уфуриб турадиган тарози буржи аёллари жуда кўпчилик эркакларнинг орзусидаги аёлдир. Улар билан бир марта гаплашган одам яна қайта гаплашсам, дейди.\nЧунки тарози буржи аёллари жуда яхши маслаҳатгўй, одамнинг дардига дармон бўла олишлари билан ҳам киши этиборини ўзларига жалб қиладилар. Мазкур бурж остида туғилган аёллар бошқаларда ўзларининг ҳаёти, оиласи ҳақида шундай тасаввур пайдо қила оладиларки, уларнинг сўзларини тинглаб ҳаёлингизда идеал оилани тасаввур қиласиз.\nҲа, оиладаги муаммоларни, бошидан кечираётган қийинчиликларни ҳатто энг яқин инсонига ҳам билдирмайдиган бундай бардошли аёллар жуда кам учрайди. Ҳудди шу жиҳатлари билан улар ҳамиша эрларининг ҳурматига, муҳаббатига сазоввор бўладилар, ва айтиш жоизки улар бунга лойиқдирлар. Тарози буржи аёллари учун эркакларнинг ўзларига нисбатан этиборли бўлишлари катта мукофотдир.


1 Маъмурий масалалар, ҳуқуқни муҳофаза қилиш органлари фаолиятини мувофиқлаштириш, ўзини ўзи бошқариш органлари ва ёшлар сиёсати масалалари котибяти Боқиев Фарход Эсонович 0(367) 225-00-80 mamuriy@sirdaryo.uz Гулистон ш. Мустақиллик к. 60-уй\n2 Саноатни ривожлантириш капитал қурилиш, коммуникатсиялар ва коммунал хўжалик масалалари котибяти Сулаймонов Нодиржон Қодиржонович 0(367) 235-01-43 qurilish@sirdaryo.uz Гулистон ш. Мустақиллик к. 60-уй\n3 Қишлоқ ва сув хўжалиги масалалари котибяти Каримов Ҳайдарқул 0 (367) 235-10-13 qishloqsuv@sirdaryo.uz Гулистон ш. Мустақиллик к. 60-уй\n4 Иқтисодий ва ижтимоий ривожлантириш, хизмат кўрсатиш соҳаси ва тадбиркорлик масалалари котибяти Каримов Мамадали 0 (367) 225-07-47 iqtisodiy@sirdaryo.uz Гулистон ш. Мустақиллик к. 60-уй\n6 Хотин қизлар қўмитаси котибяти Тожибоева Наргиза Келдибековна 0 (367) 225-37-64 xotin-qizlar@sirdaryo.uz Гулистон ш. Мустақиллик к. 60-уй\n7 Ташкилий назорат гуруҳи Абдурахмонов Абдушокир Абдукаримович 0 (367) 225-14-60 tng@sirdaryo.uz Гулистон ш. Мустақиллик к. 60-уй\n9 Ахборот-таҳлил хизмати Тўйчиев Анвар Мирзахмедович 0 (367) 225-13-79 atg@sirdaryo.uz Гулистон ш. Мустақиллик к. 60-уй\n10 Тадбиркорлик ва ишбилармонлик муҳитини ривожлантириш гуруҳи Бобоев Хайрулла Қаршибоевич 0 (367) 225-23-69 sirsanoat@sirdaryo.uz Гулистон ш. Мустақиллик к. 60-уй\n11 Вилоят ҳокимлиги ишлар бошқармаси Сайфуллаев Тожимирза Артыкбаевич 0 (367) 225-05-38 ishlar@sirdaryo.uz Гулистон ш. Мустақиллик к. 60-уй\n12 "Вилоятни комплекс ривожлантириш йиғма бошқармаси " Талипов Улуғбек Абду 0 (367) 235-03-95 sireconom@sirdaryo.uz\n13 Чорвачилик, наслчилик ишлари инспексияси Ишанқулов Ғайрат Рахмонович 0 (367) 225-06-51 sviloyat@inbox.uz Гулистон ш. Мустақиллик к. 60-уй\n17 Хизмат ко`рсатиш соҳаси ва исте`мол молларини ишлаб чиқариш департаменти Сайдалиев Ҳамид Қаҳҳорович 0 (367) 225-21-77 savdodepartament@sirdaryo.uz Гулистон ш. Мустақиллик к. 60-уй


8640 Ўқиш режими + -\n«Мана, Рамазон ҳам келди. Умримда биринчи марта Рамазон рўзасини тута олмаяпман. Ҳомиладор пайтимда ҳам тута олмагандим, лекин у бошқа эди. Борган сари рўза тутишга иштиёқим ошиб кетяпти. Рамазоннинг қадри шу бугунгичалик билинмаган эди. Билмадим, менга янаги Рамазон насиб қилармикин... Аллоҳим, кўнглимга хотиржамлик бер. Ётиб қолишни ўйласам, қўрқиб кетяпман. Илм олгим, кўп-кўп ибодатлар қилгим, болаларимни ўзим катта қилгим келяпти. Одамларга оғирлигимни солмаслик учун, касалликнинг олдини олиш учун жон-жаҳдим билан ҳаракат қилдим. Лекин ҳаммаси Аллоҳдан. Аллоҳнинг қазосига розиман, Унга ҳеч қачон қарши чиқмаганман, фақатгина яшашни, солиҳ банда бўлиб ҳаёт кечиришни, болаларимни ўзим боқиб вояга етказишни хоҳлагандим. Аллоҳнинг ҳузурига нима билан бораман, билмайман!»\nРамазон суҳбатлари. 17-кун\nИслом дини бешта рукн устига барпо қилинган. Абу Абдурраҳмон Абдуллоҳ ибн Умар ибн Хаттоб розияллоҳу анҳудан ривоят қилиб айтади Мен Расулуллоҳ давоми...\n09:16 / 06.12.2019 817\nМусулмон оламининг энг улуғ алломаси Шайх Муҳаммад Содиқ Муҳаммад Юсуф жанобларига Улуғ Ҳазрат ўлди деб, барча инсон йиғлади. Барча инсон не экан, еру давоми...\n21:15 / 02.02.2017 5968\nБолалар тарбияси: турли мамлакатларда у қандай амалга оширилади?\nБОЛАЛАР ТАРБИЯСИ ТУРЛИ МАМЛАКАТЛАРДА У ҚАНДАЙ АМАЛГА ОШИРИЛАДИ Эшак, чўчқа, ҳайвон Ўлигингга куяй сенинг Неча маротаба айтдим кўчада минғирлама, деб. Пулим йўқ. давоми...\n07:19 / 25.02.2017 3979\nНамоз адо этилувчи уй – фаришталар маскани\nНамоз адо этилувчи уй фаришталар маскани Савол Намозни тарк этишнинг зарари нималардан иборат Жавоб Намоз ўқишликни тарк этганлар бу дунё ва охиратда катта давоми...\n22:02 / 16.03.2017 3432


Fergana.uz - МУДДАТ ОЗ ҚОЛДИ, ШАРОИТЛАР ЕТАРЛИМИ? amCharts examples\nМУДДАТ ОЗ ҚОЛДИ, ШАРОИТЛАР ЕТАРЛИМИ?\n2020-08-19 19:00:38 83\nТест синовлари бўлиб ўтадиган Фарғона, Марғилон Қўқон шаҳарлари ва Сўх туманларидаги стадионларда тайёргарлик босқичи сўнги паллага кирди.\nЖойларда абитуриентларнинг хавфсизлигини таъминлаш, тест топшириқларини тўла-тўкис бажариш учун керакли бўлган шарт-шароитлар яратиб беришга алоҳида эътибор қаратилмоқда.\nФарғона вилоят ҳокими Шуҳрат Ғаниев вилоятдаги олий таълим муассасаларига қабул жараёнларига тайёргарликлар билан яқидан танишди, мавжуд ҳолатлар, бажарилиши зарур бўлган ишлар хусусида маслаҳат, йўл-йўриқлар берди.\nФарғона давлат университетининг спорт соғломлаштириш мажмуасида тест синовларини ўтказиш ишларига пухта ҳозирлик кўрилмоқда. Бу ерда бир вақтнинг ўзида 1300 нафар абитуриентнинг тест топширишлари учун шароитлар яратилган. Вилоят ҳокими абитуриентларнинг соғломлаштириш марказига кириши, дизинфекция йўлаклари, тиббий ниқоб ва қўлқоп, соябонли бош кийимлари билан таъминлаш ҳамда антисептик воситаларидан фойдаланиш жараёнларини кўздан кечирди.\n- Бу йилги тест синовларида Фарғона вилоятидан 134 минг нафардан ортиқ абитуриентларнинг иштирок этиши кўзда тутилмоқда.Тест синовлари марказий стадионларда бўлаётганини инобатга олиб абитуриентларга зарур шароитлар яратиш ҳар жиҳатдан муҳим. Тест синовлари ижтимоий масофа сақлаган ҳолда ҳамжиҳатлик, уюшқоқлик билан ўтказилиши шарт. Бу ишларга ҳар бир ҳоким, соғлиқни сақлаш, ички ишлар, фавқулотда ҳолатлар бошқармаси раҳбарлари шахсан масъул бўлишлари талаб этилади. Ҳудудларда абитуриентларни тест синовларига олиб келиш, яшаш жойларига олиб бориб қўйиш учун 1500 дан ортиқ махсус автобуслар ажратилди,-деди вилоят ҳокими.\nҲоким тест жараёнларни видеокузатув оситида онлайн трансляция қилиб, тўлиқ шаффофликни таъминлаш, кузатиш истагида бўлган ота-оналар, яқинлар учун қулай шарт- шароитлар яратиш муҳим эканлигини таъкидлади. Барча масъулларга абитуриент ва уларнинг яқинлари учун яратилган қулайлик ва имкониятлар ҳақида тарғибот-ташвиқот ишларини олиб боришга эътибор қаратишлари зарурлигини уқтирди. Чунки, тест синовларига оз фурсат қолди.\nФарғона вилояти ҳокимлиги Ахборот хизмати.


Ла лига. «Барселона» ўз уйида «Валенсия»га ютқазди - Спорт UZ - Скачать музыку бесплатно новинки музыки 2016-2017\n"Барселона" Испания чемпионатида кетма-кет учинчи ўйинда ютқазди, кетма-кет тўртинчи ўйинда очко йўқотди.ФИФА кунлари билан боғлиқ танаффусдан кейин ўз формасини тиклай олмаётган "кўк-анорранглилар" бу сафар ўз уйларида "Валенсия"га имкониятни бой беришди.Каталонияликлар аввапги ўйинлардаги муваффақиятсизликлар туфайли мухлислар олдида ўзларини оқлаш ҳамда ўзларига бўлган ишончни қайтариш мақсадида илк дақиқалардан ҳуужмга ташланишди. Йил давомида 100дан ортиқ гол уриб келаётган Месси, Неймар, Суарес учлиги биринчи бўлимда ҳам, иккинчи 45 дақиқаликда ҳам кўплаб вазиятларни кўкка совуришди. "Кўршапалаклар" дарвозабони Диего Алвес дарвозага аниқ берилган барча зарбаларни қайтаришга муваффақ бўлди. Биринчи бўлимда валенсияликлар "Барса" дарвозаси олдида иккита хавфли вазият яратишди ва ҳар иккала вазиятни голга айлантиришди. Дастлаб Сикейранинг чап қанотдан узатмаси Ракитичнинг оёғидан дарвозага кириб кетган бўлса, танаффус арафасида Санти Мина яккама-якка вазиятдан самарали фойдаланди.Иккинчи бўлимнинг 63-дақиқасида Лионель Месси "Валенсия" дарвозасини ишғол қилди. Бу унинг профессионал фаолиятидаги 500-голи бўлди. Бу вақтда ўйин тугашига тахминан 30 дақиқа бор эди. Мезбонлар яна ва яна олдинга ташланишди. Диего Алвес Ракитич томонидан 12 метрлардан йўллаган зарбани қайтарган бўлса, Пике 7-8 метрдан ноаниқ зарба берди. Қарши ҳужумда эса Пако Алькасер жуда яқин масофадан тўпни дарвозага бура олмади.Энди... "Барселона" ва "Атлетико"да 76тадан, "Реал" ҳисобида эса 75 очко бор. Каталонияликлар ўзаро ўйинга кўра жадвални бошқаришмоқда. Уларда очко йўқотиш имконияти қолмади. Чемпионат тугашига 5 тур қолганида кам очко йўқотган жамоа чемпионликни қўлга киритади!Испания Ла лигаси, 33-тур"БАРСЕЛОНА" - "ВАЛЕНСИЯ" - 1:2Голлар: 0:1 – 26, автогол Ракитич, 0:2 – 45 Санти Мина, 1:2 – 63 Месси. Барселона – Браво, Суарес, Пике, Альба, Маскерано, Серджи Роберто, Ракитич, Бускетс, Иньеста, Неймар, Месси.Валенсия – Диего Алвес, Абденнур, Сикейра, Барраган, Мустафи, Парехо, Хави Фуэго, Андре Гомеш, Перес (Жоау Канселу, 74), Родриго (Гайя, 88), Санти Мина (Пако Алькасер, 60).Огоҳлантиришлар: Барраган (15), Пике (35), Суарес (40), Парехо (51), Андре Гомеш (68), Неймар (86). - деб хабар бермоқда Stadion.uz нашри.


«telegram» тегли мақолалар – Газета.uz\n«telegram» тегли мақолалар\n8 ноябр 2021, 15:58\n3 ноябр 2021, 20:21\n6 октябр 2021, 13:09\n3 июл 2021, 09:42\n«Ишқилиб, Telegram`ни блоклаб қўйишмасинда». Twitter ва Telegram фойдаланувчилари ижтимоий тармоқлар чеклангани ҳақида\nЎзбекистонда Twitter, TikTok ва ВКонтакте ижтимоий тармоқларидан фойдаланиш чекланди. «Газета.uz» Twitter ва Telegram фойдаланувчиларининг ушбу ҳолат юзасидан билдирган айрим фикр-мулоҳазаларини тақдим этади.\nAҚШ ва Россияда 2 мингдан ортиқ ядровий каллак юқори тайёргарлик ҳолатида тураётгани, Германиянинг Telegram устидан шикоят қилгани, G7'нинг ривожланаётган мамлакатларга вакциналарнинг 2,3 млрд дозасини етказиб бериши ва бошқа янгиликлар — «Газета.uz» нинг жаҳон янгиликлари дайжестида.\n12 апрель 2021, 16:14\nTelegram мессенжери IPO ўтказишга тайёргарлик кўрмоқда. Мессенжернинг 30−50 млрд долларга баҳоланиши кўзда тутилмоқда.\n18 январ 2021, 21:41\nAҚШнинг Aфғонистондаги элчихонасининг америкаликларни мамлакатни тарк этишга чақириғи, Россия ташқи ишлар вазирининг Ғарбда Telegram блокланиши мумкинлигини таъкидлангани, Таиландда 10 долларлик туристик йиғимнинг жорий этилиши ва бошқа янгиликлар — «Газета.uz»нинг жаҳон янгиликлари дайжестида.\n15 январ 2021, 21:37\n2 июл 2020, 13:41\nTelegram мессенжерининг desktop бета-версиясида энди учтагача аккаунт қўшиш мумкин. Аввал бу функция фақат смартфонларда мавжуд эди.\nTelegram мессенжерининг синов версиясида видеоқўнғироқлар пайдо бўлди\nTelegram iOS тизими учун синов версиясида видеоқўнғироқлар пайдо бўлди. «Газета.uz» бу функцияни синаб кўрди.


ОСМОНГА ҚАРАНГЛАР » Фаровон юрт\nФермер билан суҳбатлашиш, у ҳақда нимадир ёзиш, балки, осон юмуш, аммо, аввало у билан топишиш, учрашиш мушкул. Хайриятки, чўнтагимизда телефон бор.\n“– Алё, Анвар, ҳозир қаердасиз?”\n“– Чўлдаман. Бу ердан Ғаллаоролга ўтиб, бошлиғимиз Зафар билан учрашишим керак. Ундан кейин мажлис, мажлисдан сўнг запчас излайман...”\n“– Анвар, қачон қайтасиз?”\n“– Билмадим, ака. Яхшиси, Назар акага борақолинг. У киши мендан кўра машҳурроқ. Ўша кишини ёзақолинг, уйида ўтирибди. Орден, мукофотлар олмаган бўлсам, кўрсаткичларим...”\n“– Йўқ, Анвар, менга сиз кераксиз!..”\nМана, ниҳоят, қора кечда учрашдик. Фермернинг дашт шамоли қорайтирган юзларида ташвиш ифодалари, ўзи толиққан. Миниб юрган “Дамас”и чанг-чунг!.. Кўпчилик “чўл” деб атайдиган бепоён Ёзкечув даштининг Ғаллаорол тумани таркибига кирувчи Саврук чашмасига қарашли ҳудуддаги “Баркамол олтин кўл” фермер хўжалиги 54 гектар майдонга эга. Раиси Анвар Бегимқулов, 1974 йилда туғилган. Анвар Қўйтош тоғлари ёнбағридаги Ўгат қишлоғидан чўлга ҳар куни камида икки марта қатнайди. Бориш 20, қайтиш 20 чақирим. Кун оралатиб турли хил ташвишлар ғамида Ғаллаоролга йўл олади – бориш 40, қайтиш 40!.. Яна Гулчамбар бозорига, Жиззахга, у ер-бу ерга... Жами масофа... Анварга эмас, ўзигагина аён\nЎша тубканинг тубида 30 дан зиёд фермер хўжаликлари бор. Ҳаммаси лалмикор ер ғаллачилигига ихтисослашган.\n– Осмонга қараган одамлармиз – дейди Анвар. – Ёмғирини берса, ошиғимиз олчи. Қўлимиздан кўп нарса келмайди. Ўзимиздан чиқариб “сурхон”, “чиллаки” буғдой навларини дорилаймиз, экамиз. Арпанинг “унумли” нави яхши. Чидамли, ҳосилдор. Шуни экамиз. Ғалла етишаётган паллада осмонга олабулут чиқса ёмон, қоракуя тушади, ёмғир кўп бўлса, занг касаллиги оралайди. Лалмикорники шу-да!.. Ўзимизга боғлиқ жойлариям муҳим лекин. Кўплар ерни чизеллайди-ю, экади қўяди. Харажати кам-да. Бунақаси бўлмайди, ҳосилдорлик тушиб кетади. Аввало ерни яхшилаб шудгорлаш керак. Бунда тупроқ ағдарилиб бетидаги хас-чўп ер тагида ўғитга айланади... Кейин мола-барана қилинади. Намлик яхши сақланади. Агротехника хизмати яхши бўлмаса, тузук ҳосил кутиш фойдасиз. Қадимда Маликшоҳ деҳқонлар учун жорий этган шамсий йил ҳисоби билан иш кўрамиз. Об-ҳавони каромат қиладиган билимдон қариялар билан маслаҳатлашиб турамиз. Кузги буғдой қавс ойигача экиб қўйилса, яхши!.. Қавсда эккунча қовурмоч қил, деган гап бежизга айтилмаган. Айримлар баҳорда “чиллаки” экишади. Ҳосилдорлиги камроқ бўлсаям, уни яхши бўлади... Ҳар бир иш ўз вақтида бажарилиши шарт, ҳатто, дақиқалар ҳам муҳим! Бўлмаса иш хуржун.\nСоддадил, жайдари, меҳнаткаш йигитга қараётиб, хаёлдан ҳар хил ўйлар ўтади. Далаю даштда сарсон-саргардон юрмай шу тиришқоқлиги билан айримларга ўхшаб тинчгина уйида ўтириб мол-ҳол, томорқасида экин-тикин, боғдорчилик билан шуғулланганидаям битиб кетарди. Ҳеч кимга гап бермайдиганлар унақалар камми? Лекин, Анварнинг фикрлари бошқача.\n– Ишчиларингиз нечта? – деб сўрайман.\n– Мавсумий ишчилар оламиз. Ҳаққини келишамиз. Ёшларни жалб қилишга ҳаракат қиламан. Фойдасиз. Ҳайронман, нега шундай?. Ёшлар устига чанг юқтиргиси келмайди. Енгил иш қилиб кистасини пулдан қаппайтиришни кўзлайди. Узоққа, телефонга тўлқин йўқ жойларга судраб ҳам олиб боролмайсиз. Оғир ишга ҳафсалалари йўқ. Сабр-тоқатлари етишмайди. Ҳа, майли!..\n– Анвар, қийинчиликлардан гапиринг. Таъминотлар жойидами?\n– Ака, қийинчилик – бояги гап. Ҳар қандай об-ҳавода ишлашга тўғри келади. Ёшлар муаммоси чатоқ. Юқоридан таъминот ёмон, деган гаплар дангасаларнинг баҳонаси. Бир нарса деб ўзларини оқлашлари керак-ку! Ёқилғи, ўғит ўз вақтида берилади, ҳеч бир муаммо йўқ. Ҳамма шароит яратиб берилган. Фақат – ишлаш керак, ишлаш!..\n– Анвар, режалар?..\n– Ҳозирча... режаларни бажармаган йилим йўқ. Об-ҳаво қарашиб турибди. Лафз ҳалол. Бу йил 3,2 дан ҳосил кўтардик. Йил яхши келса, ҳосилдорлик 10-15 центнерга ҳам кўтарилиб кетади. Асосий умид ҳаводан. Менинг ерларим Элибой ҳожи деб аталади. У одам илгари, бир замонлар яшаб ўтган бўлса керак. Бир кўҳна қабристон ҳам бор. Кўҳна дунё, шу кимсасиз жойларда ҳам боваларимиз яшаб ўтган экан, демак, бежизга эмас. Қудуқ қазиб сув чиқармоқчиман. Қўшни фермерлар билан келишиб юрибмиз, электр токи тортмоқчимиз. Боғ-роғлар қилиш ниятимиз бор. Ундан кейин... Қўйинг, у ёғини айтиб ўтирмай. Қуруқ гапни эшитгандан кўра... Ҳаммамизни ўша кунларга етказсин. Соғлик... соғлик... Чўлнинг ўртаси, сув керак. Худо хоҳласа, ҳали кўп ишлар қиламиз.\nАнвар Бегимқулов отасидан эрта ажралган. Онам – бори давлатим, дейди. Опа-сингилларини ўқитди, турмушга узатди. Укаларини ҳам ўқитиб, уйли-жойли қилди. Тегирмонида сифатли ун чиқаради. Йўлларни созлаш, кўприкларни таъмирлаш, мактабга ёрдам беришдан чарчамайди. Бунисини ҳаммамиз биламиз. Анварнинг сахийлигидан барчамиз миннатдормиз. Бариси тинимсиз меҳнатидан, эзгу хоҳиш-истагидан, интилишидан, олисдаги 54 гектар лалми еридан, яхши ниятлар ортидан келаётган қут-баракадан.\nОб-ҳаво, қор... ёмғир Анварга ўхшаган лалмикор ерли фермерларга орден, мукофотлар олиб бериб меҳнаткашни сийлаш, битиб кетган бой, машҳур қилиш уларнинг чекига тушмаган эса-да, ҳалол лафз, машаққатли меҳнат эвазига келадиган бутун ризқ, қут-барака уларни олис даласига ипсиз боғлаб қўйган. Чунки, оилаларида рўзғорлари бут, дастурхони тўкин, эл-улус ичида қадри баланд. Ўзлари тиниб-тинчимай юрсалар-да, кўнгилларида ширин хотиржамлик, осойишталик ҳукмрон. Улар она-юртимизнинг суғориладиган унумдор ерлари бўладими, созтупроғи, дашту чўли, гиёҳ унмас тош-чағотими, хуллас, ҳар бир қарич ери тиллолардан қимматлироқ, шу тупроққа Ватаннинг бир фидойиси сифатида эгалик қилиш катта ғурур, мукофот, унвон, қолаверса, бахтнинг ўзи эканлигини жуда чуқур англайдилар.\nAdmin. Жойлаштирган санаси: 25-02-2017, 17:10\nАсосий сахифа » "Фаровон юрт" газетаси » ОСМОНГА ҚАРАНГЛАР


Депутат ва ички ишлар ўртасидаги жанжал депутатларга қаратилган фитнами? Кушербоев билан интервью | Qalampir.uz\nДепутат ва ички ишлар ўртасидаги жанжал депутатларга қаратилган фитнами? Кушербоев билан интервью\nИнтервью\t21 Апрель 22:10 8313\nЯқинда ИИВ Ахборот хизмати томонидан халқ депутатлари Наманган шаҳар кенгаши депутати Толиб Муҳаммадиев ва Наманган шаҳрига кираверишдаги “Қизилкўприк” постида хизмат фаолиятини олиб бораётган йўл ҳаракати хавфсизлиги хизмати ходимлари жанжали акс этган лавҳа эълон қилинди. Унда депутат карантин даврида ўрнатилган тартибларни бузгани, шахсий автомобилидан фойдалангани, ёнида йўловчи (жияни) бўлгани, у ЙПХ ходимларининг қонуний талабларини бажармай, ходимнинг погонини юлиб олгани айтилди. Жамоатчилик томонидан кучли танқидга учраган видео ИИВ ходимлари манфаати йўлида тайёрлангани муҳокамаларга сабаб бўлмоқда.\nКейинроқ депутат ўз важларини айтиб, танганинг иккинчи томонини кўрсатди. Жорий йилнинг 19 апрель куни эса Наманган шаҳар халқ депутатлари Кенгаши навбатдан ташқари сессия ўтказиб, ўзининг 16 апрель куни прокуратуранинг жиноят иши қўзғатишга розилик берилган қарорини бекор қилди. Ҳозирча ҳолат юзасидан тергов ҳаракатлари олиб борилмоқда. Мазкур воқеа юзасидан QALAMPIR.UZ Олий Мажлис Қонунчилик палатаси депутати Расул Кушербоев билан онлайн-мулоқот қилди. Ушбу интервьюни тўлиқ юқоридаги видеоплеерда ёки QALAMPIR.UZ’нинг YouTube’даги саҳифасида томоша қилишингиз мумкин.\n“Агар хато ёки ҳуқуқбузарлик қилган бўлса, жамиятда эгаллаган мавқе даражасидан қатъи назар ҳамма жавоб бериши керак. Агар ҳақиқатан ҳам холис, ҳеч қандай ёлғон аралаштирилмаган ва уюштирилмаган бўлса, мен бунга тўғри қарайман. Лекин, шубҳали вазият бўладиган бўлса, очиқланмаган ва бирёқлама бўлса, албатта, бу кўпчилик қатори менда ҳам эътироз келтириб чиқаради”, дейди Кушербоев.\nҚонунчилик палатаси вакили ўз сўзида давом этаркан, бу мамлакатдаги барча депутатларга қаратилган бўлиши мумкинлигини айтади:\n“Депутат – қанчадир одамнинг ишончини қозониб, овоз олган одам. Унинг ортида қанчадир минг одамнинг овози, ишончи турибди. Мен ҳам бу вазиятда кўпроқ депутатга ишонишга ҳаракат қиламан, чунки унга мендан ташқари кўпчилик ишонган. Бунда ҳолатга объектив қарашга ҳаракат қиламан. Наманганда бўлган ҳолат бўйича масалага умуман алоқаси бўлмаган Олий Мажлис Қонунчилик палатаси депутатларининг ҳам тиқиштирилиши, жуда шубҳали туюлди. Ички ишлар вазирлиги Ахборот хизмати томонидан тайёрланган лавҳада ҳам бу кўриниб турибди. Фақат кесатиқдан иборат. Депутатлар босар-тусарини билмай қолди, билмасдан туриб гапиради деган мазмунда гап боради. Наманган шаҳар Халқ депутатлари кенгаши аъзоси билан бўлган воқеанинг фонида йўқ жойдан Олий Мажлис депутатларининг фаолиятига баҳо бериб кетиляпти”.\nЎзбекистон Республикаси Президенти Шавкат Мирзиёев жорий йилнинг январь ойида парламентнинг қуйи ва юқори палаталари аъзолари билан ўтказган йиғилишида ва Олий Мажлис палаталарига йўллаган Мурожаатномасида депутатлар халқ вакили эканига алоҳида урғу бериб, маҳаллий кенгашларнинг мавқеини ошириш масаласини долзарб вазифа сифатида қўйган эди. Айни шундай бир вақтда маҳаллий кенгаш депутатига нисбатан бундай муносабатни Олий Мажлис депутатлари қандай баҳолайди? Агар халқнинг вакили босар-тусарини билмаётган бўлса, бу халқ ҳам босар-тусарини билмаяпти, деган ишора эмасми? Бу саволга нисбатан Кушербоев қуйидагича муносабат билдирди:\n“Худди шундай сигнал. Президентимизнинг бир яхши гаплари бор: депутатга беписандлик – халққа беписандлик. Депутатга муносабат – халққа муносабат. Чунки, у халқнинг вакили. Битта депутатга муносабат, муомала ёки у билан содир бўладиган воқеага унга ишонган минглаб аҳолига нисбатан муносабат сифатида қаралиши керак. Шунинг учун ҳам депутатларга дахлсизлик ҳуқуқи берилади. У одамларнинг манфаати йўлида кимларгадир ёқмайдиган хатти-ҳаракатлар қилиши мумкин. Уларга шу сабаб дахлсизлик ҳуқуқи берилган. Намангандаги воқеада шуни кўрдикки, депутатнинг дахлсизлиги, қонунларда ёзиб қўйилган кафолатлари амалда ҳеч нарса бўлмай қолди. Менда эътироз уйғотган нарса, унинг айнан депутат бўлгани эмас, одамларга бўлган муносабатда. Агар депутат билан шунақа муносабат бўлаётган бўлса, унга нисбатан бирёқлама қараш бўлаётган бўлса, фуқаролар қандай аҳволга тушяпти экан, деган савол туғилди. Қонунда ёзилган кафолатларни депутатнинг ўзи ишлата олмаса, қолганлар нима қилади? Шундан келиб чиқиб менда шубҳалар пайдо бўлди ва бирёқламалик жуда сезилдики, оқибатда бизнинг шубҳаларимиз ва холисликка нисбатан билдирган эътирозларимиз ўзининг тасдиғини топяпти”.\nЎзбекистон Республикаси Ички ишлар вазирлиги Матбуот хизмати томонидан тайёрланган видеохабарда нафақат Муҳаммадиев масаласига, балки бугунгача ИИВ фаолиятини танқидга олган барча депутатларга кинояли жавоб қайтарилади. Лавҳа “босар-тусарини билмаган депутат” номи билан эълон қилинган. Бугунгача ушбу лавҳа YouTube тармоғида қарийб 25 минг марта томоша қилинган. Кушербоевнинг эътирози ҳам айнан лавҳа номига бўляпти.\n“Депутат ҳақиқатан ҳам босар-тусарини билмай қолган бўлса ҳам давлат органининг расмий Ахборот хизмати “босар-тусарини билмай қолган” деган фон билан бермайди. Бу давлат органи, журналист эмас. У ижодкормаски, ҳиссиётга берилса. Расмий орган расмий ахборот бериши керак, бўлди. Бошидан охиригача ҳиссиёт, ўзини бошқара олмаслик. Менга депутатларнинг таъзирини бериб қўйишдек кўринди. Қолаверса, айбсизлик презумпцияси деган нарса бор. Айби тўлиқ исботланиши керак. У ерда мен погонимни юлиб олди деган гап ишлатилди. Менда шубҳа пайдо бўлдики, 10-12 кишининг ёнида ходимнинг погонини қандай қилиб юлиб олиш мумкин. Бу маълумотлар ҳозир ўрганиляпти, лекин биздаги маълумотларга кўра, воқеа аслида бундай бўлмаган”, дейди Расул Кушербоев.\nЛавҳада депутатни Миллий гвардия ва Ички ишлар органлари ходимлари қўлини қайирган ҳолатда, куч ишлатиб автобусга олиб чиқатганини кўриш мумкин. Кушербоев ушбу лавҳаларга ҳам қатъий эътироз билдириб, айби суд томонидан исботланмаган шахсга нисбатан бундай муносабатни қоралайди.\n“Дахлсизлик деган масала бор. Хоҳлаймизми ё йўқ, депутатнинг дахлсизлиги бошқа фуқароларга қараганда кучлироқ, бу қонунда ҳам белгиланган. Лекин, ўша жараёнда ҳали унга нисбатан иш қўзғатилмасдан туриб, қўлини қайириб, автобусга тортиб кетиш ҳолатлари жуда хунук кўринди. Бу ерда ўзига берилган ваколатдан, имкониятлардан тўғри йўлда фойдаланиши керак бўлган жиҳатларда зўравонликдан фойдаланилган. Мен Ички ишлар тизимида жуда кўп инсофли, диёнатли, ҳалол меҳнат қиладиган жуда кўп одамларни биламан. Ҳақиқатда халқнинг розилигини олиш йўлида хизмат қиладиганлари жуда кўп. Уларни қаттиқ ҳурмат қиламан. Бундай ҳолатлар эса баъзан тизимга нисбатан ҳам салбий фикр уйғотади. Шунинг учун холислик нуқтаи назаридан қарайдиган бўлсак, масъул идоралар барибир фуқаролар билан у ким бўлишидан қатъи назар муомалада, муносабат ўрнатишда биринчи навбатда намуна бўлиши керак”, дейди депутат Кушербоев.\nУшбу интервьюни тўлиқ юқоридаги видеоплеерда ёки QALAMPIR.UZ’нинг YouTube’даги саҳифасида томоша қилишингиз мумкин.\n26 Май 14:40 46916\n27 Май 20:39 33791\n26 Май 09:01 31942\n28 Май 21:12 30197\n28 Май 08:06 24802


Қурувчилар кунига бағишланган KNAUF ONLINE FEST 2020 илк маротаба онлайн кўринишда ўтакзилиб, 10-16 август кунлари бўлиб ўтади.\n«Ўзбекистонда КНАУФ компанияси Қурувчилар кунини ҳар йили кенг миқёсда нишонлаб келади. Биз ушбу яхши анъанани бузмаган ҳолда бу йили ҳам катта фестиваль ҳафталигини ўтказишга қарор қилдик. KNAUF ONLINE FEST 2020нинг барча тадбирлари онлайн кўринишда бўлиб ўтади. Яшаш жойлари қаерда бўлишидан қатъий назар барча ўзбекистонликлар байрам тадбирларида иштирок этишлари мумкин бўлади. Қурувчилар кунини уйдан чиқмай ва ўз саломатлигингизни асраган ҳолда нишонланг,» – дея, мурожаат қилди, КНАУФнинг Ўзбекистондаги корхоналари раҳбари Дмитрий Дерипалко.\nKNAUF ONLINE FEST 2020 қатнашчиларини нималар кутяпти:\nTikTokда рақс флеш-моби;\nFacebookда фотосуратлар танлови. Энг қизиқарли фотосуратлар пойтахтнинг LED -экранларида намойиш этилади;\nКНАУФдан қимматбахо мукофотлар ва совғалар;\nхайрия акцияси. КНАУФ Қурувчилар кунига бағишлаб Инстаграмда махсус юз ниқоби лойиҳасини ишга туширди. Ушбу юз ниқобидан фойдаланган ҳолда видеога олинган ҳар бир сторис эвазига компания Эзгу Амал хайрия жамъгармаси ҳисобига 5 минг сўм миқдорида маблағ ўтказади;\nқизиқарли Мозгобойня. Оила аъзоларингиз ёки дўстларингиз билан онлайн-жангда иштирок этинг!\nфойдали маҳорат дарслари;\nDJ Piligrim, «Сетора» гуруҳи, DJ Petishka, DJ BACARDIлардан чиқишлар.\nТанловлар ғолиблари 16 август куни байрам концертининг тўғридан-тўғри узатиладиган эфирида рандомайзер ёрдамида аниқланадилар.\nKNAUF ONLINE FEST 2020 онлайн фестивалининг батафсил дастури https://knauffest.online/ сайтида жойлаштирилган.\nЎзбекистон ва Тожикистон ТИВ раҳбарлари учрашишди\nАбдулла Арипов Тожикистонга ташриф буюрди\nМБ валюта курслари 29/09/2020


БАҒРИКЕНГЛИК ТИНЧЛИК ВА БАРҚАРОРЛИКНИНГ АСОСИЙ ОМИЛИДИР — Zamaxshariy.uz\nБАҒРИКЕНГЛИК ТИНЧЛИК ВА БАРҚАРОРЛИКНИНГ АСОСИЙ ОМИЛИДИР\nКонституциямизнинг 18-моддасида: «Ўзбекистон Республикасада барча фуқаролар бир хил хуқуқ ва эркинликларга эга бўлиб, жинси, ирқи, миллати, тили, дини, ижтимоий келиб чиқиши, эътиқоди , шахси ва ижтимоий мавқеидан қатъий назар, қонун олдида тенгдирлар», деб кўрсатилган. Бу асосий қонунда шунчаки белгиланмасдан, амалда ҳам намоён бўлмоқда. Буни нафақат жамиятнинг ҳар бир фуқароси ҳис қилмоқда. Айни пайтда жаҳон ҳам жамияти эътироф этмоқда, ўзбек моделининг мазкур масаладаги тажрибасидан намуна олмоқда. Бу бежиз эмас. Чунки мамлакатдаги тинчлик ва барқарорликнинг асосий омилларидан бири муроса тамойили бўлган диний бағрикенгликдир.\nБарча нарсадан доимо хабардор ва ҳар нарсага қодир Аллоҳ инсон зоти ер юзини обод қилиб, ўз жинсидан бўлган бошқа қавм ва элатлар билан тинчлик-омонликда, ўзаро ҳамкорликда яшашга, Унинг Ўзигагина тоат- ибодатда бўлишга чорловчи илоҳий кўрсатма ва тавсияларни пайғамбарлари орқали баён қилиб берди. Аллоҳ таоло Қуръони каримда марҳамат қилиб айтадики: «Биз элчи (пайғамбар)ларни фақат (одамларга)хушхабар элтувчи ва огоҳлантирувчилар сифатида юборурмиз. Кимки имон келтириб, (хатоларини) тузатса, у (каби)ларга хавф ҳам йўқ, ва улар ташвиш ҳам чекмайдилар» (Анъом, 48). Асрлар давомида кишилик жамияти хаётига дойр барча тартиб-низом ва коидалар узининг илохий асосига эга булиб келган. Fapбy шарқда яшаб, инсоният тамаддуни ва таракдиётига катта таъсир курсатган, хиссасини кушган барча олимлар, файласуфлар яҳдиллик ила шунга иттифок этишган. Зеро, дин, жон, мол-мулк на наслни саклаш хамда химоя килиш жамиятнинг энг устувор вазифаси ва максади булиб келган.\nОна диёримизда яшовчи барча халқлар ҳаётида муҳим воқеа бўлган Асосий Қонунимиз қабул қилинди. Маълумки, Асосий Қонунимизда инсон омилининг инсон хуқуқи, шаъни ва қадр-қимматининг энг олий қадрият, деб белгилаб қўйилгани бугунги кунда юртимизда амалга оширилаётган кенг миқёсли ислоҳотлар туфайли ўз исботини топмоқда. Унга асосан олиб борилаётган фаолият ва саъй-ҳаракат ўзининг ижобий натижаларини бермоқда. Бундай ҳолни мамлакатимиз мусулмонлари ҳам диний, маърифий қадриятларни қайта тикланиши борасида ҳам шоҳид бўлмоқдалар.\nАсосий Қонунимизда жинси, миллати, дини, ирқи, ёши, эътиқоди, ижтимоий келиб чиқиши каби омилларга кўра инсон хуқуқларини муайян даражада камситадиган бирорта ҳам модданинг йўқлигида, ўйлаймизки, аждодларимиздан мерос бўлиб келаётган миллий қадриятларимиз ва бебаҳо анъаналаримизнинг беқиёс ўрни бор. Минг йилликлар давомида аждодлардан авлодларга, ота-оналардан фарзандларга, ворисларга ўтиб келаётган ва дунёнинг ҳеч бир бурчагида такрорланмайдиган ажойиб муносабатларнинг, инсоний фазилатларнинг Асосий Қонунимиздан ўрин эгаллагани таҳсинга сазовор. Диёримизнинг барча худудларида истиқомат қилувчи мумин-мусулмонлар ушбу қомусда белгилаб қўйилган хуқуқ ва эркинликлардан кенг ва бемалол фойдаланмоқдалар. Мазкур хужжат қабул қилиниши мустақил юртимизнинг давлатчилик тарихида буюк воқеа бўлди. Унга биноан 1998 йил 1 майда қабул қилинган янги таҳрирдаги «Виждон эркинлиги ва диний ташкилотлар тўғрисида»-ги Қонунга асосан диний ташкилотларнинг хуқуқий мақоми белгилаб берилди. Мазкур қонуннинг 5-моддаси эътиқод софлиги, диний бағрикенгликка асослангандир.\nДиёримиз мустақилликка эришгач, миллий истиқлол ҳақидаги азалий орзу-умидларимиз амалга ошди. Натижада асрий қадриятларимиз тикланди ва ривожланиб бормоқда. Маданиятимиз, динимиз ўзининг табиий-тарихий, миллий, диний ва фалсафий асосларига қайтмоқда. Айниқса, маънавий меросни ўрганиш, аждодларимиз қолдириб кетган турли соҳалардаги асарларини оммалаштириш, буюк алломалар, улуғ аждодларимизнинг муборак номлари ва ижодининг халққа қайтариб берилиши, она тили ва динимиз ривожланиши учун шароит яратилгани ўзбек халқи, хусусан, мусулмонлар учун буюк халоскорлик ва миллатнинг келажак тараққиёти учун куч омили бўлди.\nPrevious Post:МУБОРАК РАМАЗОН ОЙИНИНГ ФАЗИЛАТЛАРИ.\nNext Post:ДИНИЙ БАҒРИКЕНГЛИКНИНГ МОҲИЯТИ


Тошкент ҳарбий округи ҳарбий прокуратураси билан ҳамкорликда ташкил этилган мазкур тадбирда Вазирлар Маҳкамаси ҳузуридаги Наркотик моддаларни назорат қилиш миллий ахборот-таҳлил маркази, Божхона қўмитаси ходимлари ҳамда тегишли таълим муассасаларининг профессор-ўқитувчилари, тингловчи ва курсантлари, ҳарбий хизматчилар қатнашди.\nТаъкидланганидек, бугунги кунда инсоният учун энг хавфли бўлган иллатлардан бири, бу — гиёҳвандлик. Жаҳон соғлиқни сақлаш ташкилоти маълумотларига кўра, дунё миқёсида 170-250 миллион одам бевосита гиёҳвандликка чалинган. Шунинг ўзиёқ бу иллат нечоғли хатарли эканини, мазкур офатга қарши биргаликда курашилмас экан, у янада авж олиб кетиши мумкинлигини кўрсатиб турибди. Шу боис мамлакатимизда гиёҳвандликка қарши изчил чора-тадбирлар кўрилмоқда. Хусусан, Ўзбекистон бу борада қатор мамлакатлар ҳамда манфаатдор ташкилотлар билан ҳамкорлик қилиб келаяпти. Айни чоғда юртимизда гиёҳвандликнинг салбий оқибатларини аҳоли, шу жумладан, ёшларга тушунтириш мақсадида турли тадбирлар ва учрашувлар ташкил этилаётир.\nТадбирда республикамизда гиёҳвандлик моддаларининг истеъмол қилиниши, уларнинг ноқонуний айланишига қарши курашиш бўйича тизим яратилгани, бу борада амалга оширилаётган профилактик чора-тадбирлар, ушбу иллатнинг олдини олиш ҳамда бартараф этишга қаратилган жиноий-ҳуқуқий меъёрлар хусусида атрофлича маълумот берилди. Пировардида ҳарбий хизматчилар, курсант ва тингловчилар гиёҳвандлик воситалари ҳамда психотроп моддаларнинг инсон руҳиятига таъсири, уларни истеъмол қилишнинг ҳалокатли оқибатлари ҳақида тушунчаларга эга бўлишди.\nЯкунда муҳокама этилган масалалар юзасидан тегишли тавсиялар ишлаб чиқилди.\nМазкур рукндаги бошқа мақолалар: « Маънавий тарбия фарзандларимизни миллий қадриятлар руҳида вояга етказишда муҳим аҳамият касб этмоқда\tЭзгулик тараннуми »


100 минг сўмлик банкнотанинг дизайни ва чиқарилиш муддати маълум бўлди - Халқ сўзи\n18:08 16 Февраль 2019 Иқтисодиёт\nБанкнотнинг ўлчами 144 х 78 мм. бўлиб, махсус ҳимояланган қоғозда чоп этилган. Банкнотнинг ўнг тарафидаги оқ овал қисмида Мирзо Улуғбек сурати кўринишидаги локал сув белгиси ва 100000 рақами кўринишида филигран сув белгиси жойлашган.\nБанкнотнинг ўнг тарафидаги қоғоз қатламида кенглиги 5 мм. 3D эффектга эга бўлган, юқори ҳимояли, шўнғувчи, банкнотнинг устки қатламига чиқувчи ҳимоя ипи жойлаштирилган. Ёруғлик манбаида ип тўлиқ кўринишга эга бўлиб, банкнотнинг исталган қиялик кўринишида ипдаги тасвирларда силжиш эффекти пайдо бўлади. Олд ва орқа томонларининг фони асосан оч жигарранг ва ҳаво рангларидан иборат.\nБанкнотнинг қуйи қисмининг чап тарафида орнаментал тасвир асосида (фонида) “UZB” кўринишидаги яширин тасвир мавжуд бўлиб, у ёруғлик манбаига нисбатан маълум қияликда кўринади. Банкнотнинг чап томонида жойлашган яшил рангдаги махсус элемент кўзи ожиз инсонлар учун мўлжалланган бўлиб, бўёқнинг бўртмалиги ҳисобига банкнотнинг қийматини аниқлаш мумкин. Банкнотнинг юқори қисмида, ҳайкалнинг ўнг томонида кўп функцияли устурлоб ("Астраляби") астрономик асбоби тасвири жойлашган ва у регистр вазифасини бажариб, “олд” ва “орқа” томонларини бир-бири билан мос тушириш учун хизмат қилади, ёруғликка қаратилганда орқа томондаги рангли фон билан тасвир мукаммаллашади. Банкнот юқори қисмининг ўнг томонида “O‘ZBEKISTON RESPUBLIKASI MARKAZIY BANKI” матни мавжуд.\nБанкнотнинг юқори ўнг бурчагида Ўзбекистон Республикасининг Герби жигаррангда акс эттирилган. Банкнотнинг ўрта қисмида қуёш системаси схемаси жойлашган бўлиб, унинг ранги кўриш бурчагига қараб бронза рангидан яшил рангга ўзгаради. Орбита доирасида қуёш системаси сайёралари ва олтита кичик сайёралар турли ўлчамдаги саккиз қиррали юлдузчалар кўринишида жойлашган. Уларнинг ранги ҳам маълум қияликда ўзгарувчан хусусиятга эга. Орбиталар доираси периметри атрофида “O‘ZBEKISTON RESPUBLIKASI” сўз бирикмаси кўринишида такрорланувчи микроматн мавжуд. Банкнот қуйи қисмининг марказида “BIR YUZ MING SO’M” матни жойлашган бўлиб, унинг остида «O‘ZBEKISTON SO‘MI RESPUBLIKA HUDUDIDA HAMMA TO‘LOVLAR UCHUN O‘Z QIYMATI BO‘YICHA QABUL QILINISHI SHART» ёзуви акс этган. Банкнот пастки ўнг бурчагидаги 100000 рақами икки хил, яъни жигарранг ва яшил рангда аниқ чегараланган ҳолда босилган. Банкнотнинг лотин алифбосидаги икки ҳарфли серияси ва етти хонали сондан иборат рақами икки жойда босилган бўлиб, қуйи қисмининг ўнг томонидаги бўёқ ферромагнит, чап қисмдаги рангли майдондаги люминесцер хусусиятига эга. Банкнот орқа томонининг чап қисмидаги овал шаклдаги майдонда ҳам локал сувли белгисини кўриш имконияти мавжуд.\nЧап томонининг юқори бурчагида гильошир розетка майдонида банкнот муомалага чиқарилган йил кўрсатилган. Банкнотнинг марказида жигаррангда Мирзо Улуғбек обсерваторияси тасвирланган ва унинг устида “O‘ZBEKISTON RESPUBLIKASI MARKAZIY BANKI” матни туширилган. Банкнотнинг қуйи қисмида кўк рангда 100000 рақами, “BIR YUZ MING SO‘M” ёзуви ҳамда уларнинг тагида “O‘ZBEKISTON SO‘MINI QALBAKILASHTIRISH QONUNGA MUVOFIQ TA’QIB QILINADI” матни жойлашган. Мазкур тасвирлар ва банкнотнинг юқори қисми ўнг бурчагидаги 100000 рақами металлограф босма усулида (бўртмалиги сезиладиган) бажарилган. Банкнотнинг ўнг томонида қўш ёйли квадрант астрономик асбоб тасвирланган.\nБанкнот марказида Ўзбекистон Республикаси харитасининг чегараси акс эттирилган бўлиб, унда буюк олим Мирзо Улуғбек ўз илмий фаолиятини олиб борган Самарқанд шаҳрининг жойлашган ўрни белгиланган. Хаританинг фони узлуксиз равишда такрорланувчи “O‘ZBEKISTON RESPUBLIKASI” микроматни билан тўлдирилган. Муомалага чиқарилаётган қиймати 100 000 сўм бўлган пул белгиси, айни пайтда муомалада бўлган пул белгилари ва тангалар билан бир қаторда, барча хўжалик юритувчи субъектлар ва аҳоли томонидан ўз қиймати бўйича барча турдаги тўловлар учун ҳеч қандай чекловларсиз қабул қилиниши шарт.